title: Vec T-119/11: Rozsudok Všeobecného súdu z  25. apríla 2013 — Gbagbo/Rada ( „Spoločná zahraničná a bezpečnostná politika — Špecifické reštriktívne opatrenia prijaté voči určitým osobám a subjektom vzhľadom na situáciu na Pobreží Slonoviny — Zmrazenie finančných prostriedkov — Prispôsobenie návrhov — Povinnosť odôvodnenia — Zjavne nesprávne posúdenie — Zneužitie právomoci — Právo na obranu — Vlastnícke právo“ )

text:
               8.6.2013

               SK

               Úradný vestník Európskej únie

               C 164/15

         Rozsudok Všeobecného súdu z 25. apríla 2013 — Gbagbo/Rada
   (Vec T-119/11) (1)

   (Spoločná zahraničná a bezpečnostná politika - Špecifické reštriktívne opatrenia prijaté voči určitým osobám a subjektom vzhľadom na situáciu na Pobreží Slonoviny - Zmrazenie finančných prostriedkov - Prispôsobenie návrhov - Povinnosť odôvodnenia - Zjavne nesprávne posúdenie - Zneužitie právomoci - Právo na obranu - Vlastnícke právo)
   2013/C 164/26
   Jazyk konania: francúzština

      Účastníci konania

      Žalobkyňa: Simone Gbagbo (Abidžan, Pobrežie Slonoviny) (v zastúpení: J.-C. Tchikaya, advokát)

      Žalovaná: Rada Európskej únie (v zastúpení: B. Driessen a M. Chavrier, splnomocnení zástupcovia)

      Vedľajší účastníci, ktorí v konaní podporujú žalovanú: Európska komisia (v zastúpení: A. Bordes a M. Konstantinidis, splnomocnení zástupcovia) a Republika Pobrežie Slonoviny (v zastúpení: J.-P. Mignard, J.-P. Benoit a G. Merland, advokáti)

      Predmet veci

   Pôvodne návrh na zrušenie jednak rozhodnutia Rady 2011/18/SZBP zo 14. januára 2011, ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 11, s. 36) a jednak nariadenia Rady (EÚ) č. 25/2011 zo 14. januára 2011, ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 11, s. 1) v rozsahu, v akom sa tieto právne akty týkajú žalobkyne

      Výrok rozsudku

               1.

               Žaloba sa zamieta.

               2.

               Simone Gbagbo znáša svoje vlastné trovy konania a je povinná nahradiť trovy konania Rady Európskej únie.

               3.

               Republika Pobrežie Slonoviny a Európska komisia znášajú svoje vlastné trovy konania.

      (1)  Ú. v. EÚ C 130, 30.4.2011.


title: Vec C-7/17 P: Odvolanie podané 5. januára 2017: ANKO A.E. Antiprosopeion, Emporiou kai Viomichanias proti rozsudku Všeobecného súdu (tretia komora) z 27. apríla 2016 vo veci T-155/14, ANKO/Európska komisia

text:
               27.2.2017

               SK

               Úradný vestník Európskej únie

               C 63/21

         Odvolanie podané 5. januára 2017: ANKO A.E. Antiprosopeion, Emporiou kai Viomichanias proti rozsudku Všeobecného súdu (tretia komora) z 27. apríla 2016 vo veci T-155/14, ANKO/Európska komisia
   (Vec C-7/17 P)
   (2017/C 063/29)
   Jazyk konania: gréčtina

      Účastníci konania

      Odvolateľka: ANKO A.E. Antiprosopeion, Emporiou kai Viomichanias (v zastúpení: Stavroula Paliou, advokát)

      Ďalší účastník konania: Európska komisia

      Návrhy odvolateľky

   Odvolateľka navrhuje, aby Súdny dvor:

               —

               zrušil rozsudok Všeobecného súdu z 27. apríla 2016 vo veci T-155/14 a vrátil vec Všeobecnému súdu na nové meritórne preskúmanie veci;

               —

               zaviazal Komisiu na náhradu trov konania.

      Odvolacie dôvody a hlavné tvrdenia

   Odvolateľka tvrdí, že rozsudok Všeobecného súdu z 27. apríla 2016 vo veci T-155/14 obsahuje nesprávne právne závery, ktoré porušujú normy práva Únie a napáda ich v tomto odvolaní.
   Podľa odvolateľky musí byť napadnutý rozsudok zrušený:

               i)

               po prvé z dôvodov týkajúcich sa nesprávneho právneho posúdenia a procesných nedostatkov, ktoré obsahuje odôvodnenie napadnutého rozsudku, s odkazom na uplatniteľné pravidlá hmotného práva;

               ii)

               po druhé z dôvodov týkajúcich sa nesprávneho právneho posúdenia s odkazom na normy, ktoré vo vzťahu k žalobe upravujú predmet a dôkazné bremeno a s odkazom na protinávrh rozdelenie dôkazného bremena.

         V tomto kontexte odvolateľka uvádza nasledujúce odvolacie dôvody:

               I.

               S odkazom na nesprávne právne posúdenie a procesné nedostatky:

                           1.

                           Prvý odvolací dôvod: úplná absencia odôvodnenia.

                           2.

                           Druhý odvolací dôvod: nesprávne právne posúdenie a rozporné odôvodnenie.

               II.

               S odkazom na nesprávne právne posúdenie a pravidlá, ktoré upravujú predmet a dôkazné bremeno:

                           3.

                           Tretí odvolací dôvod: nesprávne právne posúdenie predmetu a dôkazného bremena v prvostupňovom konaní.

                           4.

                           Štvrtý odvolací dôvod: nesprávne právne posúdenie týkajúce sa rozdelenia dôkazného bremena vo vzťahu k vyjadreniu k žalobe Komisie.


title: Vec T-326/13: Rozsudok Všeobecného súdu z 12. júla 2016 – Komisia/Thales développement et coopération („Rozhodcovská doložka — Štvrtý a piaty rámcový program pre výskum, technologický rozvoj a predvedenie — Zmluvy týkajúce sa koncepcie a vývoja metanolových elektrochemických palivových článkov — Neplatnosť zmlúv z dôvodu podvodu — Vrátenie finančnej účasti Únie — Nariadenie (ES, Euratom) č. 2988/95 — Premlčanie — Uplatnenie francúzskeho a belgického práva — Práva na obranu — Záujmy“)

text:
               22.8.2016

               SK

               Úradný vestník Európskej únie

               C 305/23

         Rozsudok Všeobecného súdu z 12. júla 2016 – Komisia/Thales développement et coopération
   (Vec T-326/13) (1)

   ((„Rozhodcovská doložka - Štvrtý a piaty rámcový program pre výskum, technologický rozvoj a predvedenie - Zmluvy týkajúce sa koncepcie a vývoja metanolových elektrochemických palivových článkov - Neplatnosť zmlúv z dôvodu podvodu - Vrátenie finančnej účasti Únie - Nariadenie (ES, Euratom) č. 2988/95 - Premlčanie - Uplatnenie francúzskeho a belgického práva - Práva na obranu - Záujmy“))
   (2016/C 305/31)
   Jazyk konania: francúzština

      Účastníci konania

      Žalobkyňa: Európska komisia (v zastúpení: R. Lyal a B. Conte, splnomocnení zástupcovia, za právnej pomoci N. Coutrelis, avocat)

      Žalovaná: Thales développement et coopération SAS (Vélizy-Villacoublay, Francúzsko) (v zastúpení: N. Huc-Morel, P. Vanderveeren, L. Defalque, A. Guillerme a 1. Fréal-Saison, avocats)

      Predmet veci

   Žaloba založená na článku 272 ZFEÚ smerujúca k tomu, aby Všeobecný súd uložil žalovanej vrátenie celej sumy finančnej účasti zaplatenej Komisiou jej právnemu predchodcovi, zvýšenej o úroky, v rámci zmluvy JOE3-CT-97-0063 patriacej do štvrtého rámcového programu Európskeho spoločenstva pre výskum, technologický rozvoj a predvedenie (1994 – 1998), zriadeného rozhodnutím Európskeho parlamentu a Rady č. 1110/94/ES z 26. apríla 1994 (Ú. v. ES L 126, 1994, s. 1) a v rámci zmluvy ENK6-CT-2000-00315 patriacej do piateho rámcového programu Európskeho spoločenstva pre výskum, technologický rozvoj a predvedenie (1998 – 2002), zriadeného rozhodnutím Európskeho parlamentu a Rady č. 182/1999/ES z 22. decembra 1998 (Ú. v. ES L 26, 1999, s. 1)

      Výrok rozsudku

               1.

               Thales développement et coopération SAS je povinná vrátiť Európskej komisii sumy zaplatené jej právnemu predchodcovi pri plnení zmluvy JOE3-CT-97-0063, patriacej do štvrtého rámcového programu Európskeho spoločenstva pre výskum, technologický rozvoj a predvedenie (1994 – 1998), zriadeného rozhodnutím Európskeho parlamentu a Rady č. 1110/94/ES z 26. apríla 1994, ktoré sú uvedené nižšie:

                           —

                           suma 162 195,79 eura zvýšená o zákonné úroky stanovené francúzskym právom, ktoré plynú odo dňa zaplatenia tejto sumy do jej úplného vrátenia,

                           —

                           suma 179 201 eur zvýšená o zákonné úroky stanovené francúzskym právom, ktoré plynú odo dňa zaplatenia tejto sumy do jej úplného vrátenia,

                           —

                           suma 167 612,49 eura zvýšená o zákonné úroky stanovené francúzskym právom, ktoré plynú odo dňa zaplatenia tejto sumy do jej úplného vrátenia,

                           —

                           suma 136 892,29 eura zvýšená o zákonné úroky stanovené francúzskym právom, ktoré plynú odo dňa zaplatenia tejto sumy do jej úplného vrátenia,

                           —

                           suma 54 434,09 eura zvýšená o zákonné úroky stanovené francúzskym právom, ktoré plynú odo dňa zaplatenia tejto sumy do jej úplného vrátenia.

               2.

               Thales développement et coopération je povinná vrátiť Európskej komisii sumy zaplatené jej právnemu predchodcovi pri plnení zmluvy ENK6-CT-2000-00315 patriacej do piateho rámcového programu Európskeho spoločenstva pre výskum, technologický rozvoj a predvedenie (1998 – 2002), zriadeného rozhodnutím Európskeho parlamentu a Rady č. 182/1999/ES z 22. decembra 1998, ktoré sú uvedené nižšie:

                           —

                           suma 232 389,04 eura zvýšená o zákonné úroky stanovené belgickým právom, ktoré plynú odo dňa zaplatenia tejto sumy do jej úplného vrátenia,

                           —

                           suma 218 734,67 eura zvýšená o zákonné úroky stanovené belgickým právom, ktoré plynú odo dňa zaplatenia tejto sumy do jej úplného vrátenia,

                           —

                           suma 237 504,86 eura zvýšená o zákonné úroky stanovené belgickým právom, ktoré plynú odo dňa zaplatenia tejto sumy do jej úplného vrátenia,

                           —

                           suma 124 192,86 eura zvýšená o zákonné úroky stanovené belgickým právom, ktoré plynú odo dňa zaplatenia tejto sumy do jej úplného vrátenia.

               3.

               Komisia je povinná nahradiť jednu polovicu trov konania, ktoré vynaložila Thales développement et coopération.

               4.

               Thales développement et coopération znáša jednu polovicu vlastných trov konania a je povinná nahradiť trovy konania, ktoré vynaložila Komisia.

      (1)  Ú. v. EÚ C 298, 12.10.2013.


title: Vec T-296/07: Rozsudok Súdu prvého stupňa z  21. januára 2009 – Korsch/ÚHVT (PharmaCheck) ( Ochranná známka Spoločenstva — Prihláška slovnej ochrannej známky Spoločenstva PharmaCheck — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 40/94 — Zúženie zoznamu výrobkov )

text:
               7.3.2009

               SK

               Úradný vestník Európskej únie

               C 55/23

         Rozsudok Súdu prvého stupňa z 21. januára 2009 – Korsch/ÚHVT (PharmaCheck)
   (Vec T-296/07) (1)

   („Ochranná známka Spoločenstva - Prihláška slovnej ochrannej známky Spoločenstva PharmaCheck - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 40/94 - Zúženie zoznamu výrobkov“)
   (2009/C 55/40)
   Jazyk konania: nemčina
   Účastníci konania

      Žalobca: Korsch AG (Berlín, Nemecko) (v zastúpení: pôvodne J. Grzam, neskôr J. Grzam, M. Dittmann a M. Scheffler, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: R. Pethke, splnomocnený zástupca)
   Predmet veci
   Žaloba podaná proti rozhodnutiu štvrtého odvolacieho senátu ÚHVT z 5. júna 2007 (vec R 358/2007-4) týkajúcemu sa prihlášky slovného označenia PharmaCheck ako ochrannej známky Spoločenstva
   Výrok rozsudku

               1.

               Žaloba sa zamieta.

               2.

               Korsch AG je povinná nahradiť trovy konania.

      (1)  Ú. v. EÚ C 235, 6.10.2007.


title: Vec C-314/15: Rozsudok Súdneho dvora (šiesta komora) z 23. novembra 2016 – Európska komisia/Francúzska republika (Nesplnenie povinnosti členským štátom — Smernica 91/271/EHS — Čistenie komunálnych odpadových vôd — Článok 4 odseky 1 a 3 — Sekundárne alebo ekvivalentné čistenie)

text:
               30.1.2017

               SK

               Úradný vestník Európskej únie

               C 30/8

         Rozsudok Súdneho dvora (šiesta komora) z 23. novembra 2016 – Európska komisia/Francúzska republika
   (Vec C-314/15) (1)

   ((Nesplnenie povinnosti členským štátom - Smernica 91/271/EHS - Čistenie komunálnych odpadových vôd - Článok 4 odseky 1 a 3 - Sekundárne alebo ekvivalentné čistenie))
   (2017/C 030/07)
   Jazyk konania: francúzština

      Účastníci konania

      Žalobkyňa: Európska komisia (v zastúpení: O. Beynet a E. Manhaeve, splnomocnení zástupcovia)

      Žalovaná: Francúzska republika (v zastúpení: S. Ghiandoni, A. Daly a D. Colas)

      Výrok rozsudku

               1.

               Francúzska republika si tým, že nezabezpečila sekundárne alebo ekvivalentné čistenie komunálnych odpadových vôd z aglometácií Goyave, Bastelica, Morne-à-l’Eau, Aiguilles-Château-Ville Vieille, Borgo-Nord, Isola, Plombières-les-Bains, Saint-Céré, Vincey, Etueffont ako aj z Volx a Villeneuve, či už pre všetky vypúšťania z aglomerácií s populačným koeficientom od 10 000 do 15 000, alebo pre vypúšťania do sladkých vôd a estuárií z aglomerácií s populačným koeficientom od 2 000 do 10 000, nesplnila svoje povinnosti, ktoré jej vyplývajú z ustanovení článku 4 ods. 1 a 3 smernice Rady 91/271/EHS z 21. mája 1991 o čistení komunálnych odpadových vôd, zmenenej a doplnenej nariadením Európskeho parlamentu a Rady (ES) č. 1137/2008 z 22. októbra 2008.

               2.

               Žaloba sa v zostávajúcej časti zamieta.

               3.

               Francúzska republika je povinná nahradiť trovy konania.

      (1)  Ú. v. EÚ C 294, 7.9.2015.


title: Vec T-777/16: Žaloba podaná 4. novembra 2016 – Isocell/EUIPO – iCell (iCell. Insulation Technology Made in Sweden)

text:
               16.1.2017

               SK

               Úradný vestník Európskej únie

               C 14/46

         Žaloba podaná 4. novembra 2016 – Isocell/EUIPO – iCell (iCell. Insulation Technology Made in Sweden)
   (Vec T-777/16)
   (2017/C 014/55)
   Jazyk, v ktorom bola podaná žaloba: nemčina

      Účastníci konania

      Žalobkyňa: Isocell GmbH (Neumarkt am Wallersee, Nemecko) (v zastúpení: C. Thiele, Rechtsanwalt)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: iCell AB (Älvdalen, Švédsko)

      Údaje týkajúce sa konania pred EUIPO

      Prihlasovateľ spornej ochrannej známky: ďalší účastník konania pred odvolacím senátom

      Dotknutá sporná ochranná známka: obrazová ochranná známka Európskej únie obsahujúca slovný prvok „iCell. Insulation Technology Made in Sweden“ – prihláška č. 12 882 023

      Konanie pred EUIPO: námietkové konanie

      Napadnuté rozhodnutie: rozhodnutie prvého odvolacieho senátu EUIPO z 28. júla 2016 vo veci R 181/2016-1

      Návrhy

   Žalobkyňa navrhuje, aby Všeobecný súd:

               —

               zmenil napadnuté rozhodnutie v tom smere, že námietke sa celom rozsahu vyhovuje a prihláška ochrannej známky Európskej únie č. 128820203 sa zamieta

               —

               uložil EUIPO povinnosť nahradiť trovy konania.

      Uvádzaný žalobný dôvod

               —

               porušenie článku 8 ods. 1 písm. b) nariadenia č. 207/2009.


title: Vec T-527/14: Rozsudok Všeobecného súdu z 13. júla 2017 – Rosenich/EUIPO („Vnútorný trh — Rozhodnutie EUIPO zamietajúce žiadosť o zápis do zoznamu oprávnených zástupcov — Podmienka týkajúca sa sídla v Únii — Článok 93 ods. 2 písm. b) nariadenia (ES) č. 207/2009 — Slobodné poskytovanie služieb — Článok 36 Dohody o EHP — Konformný výklad“)

text:
               28.8.2017

               SK

               Úradný vestník Európskej únie

               C 283/30

         Rozsudok Všeobecného súdu z 13. júla 2017 – Rosenich/EUIPO
   (Vec T-527/14) (1)

   ((„Vnútorný trh - Rozhodnutie EUIPO zamietajúce žiadosť o zápis do zoznamu oprávnených zástupcov - Podmienka týkajúca sa sídla v Únii - Článok 93 ods. 2 písm. b) nariadenia (ES) č. 207/2009 - Slobodné poskytovanie služieb - Článok 36 Dohody o EHP - Konformný výklad“))
   (2017/C 283/43)
   Jazyk konania: nemčina

      Účastníci konania

      Žalobca: Paul Rosenich (Triesenberg, Lichtenštajnsko) (v zastúpení: A. von Mühlendahl a C. Eckhartt, avocats)

      Žalovaný: Úrad Európskej únie pre duševné vlastníctvo (v zastúpení: pôvodne G. Schneider, neskôr D. Walicka, splnomocnení zástupcovia)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 29. apríla 2014 (vec R 2063/2012-4) týkajúcemu sa zamietnutia zápisu žalobcu do zoznamu oprávnených zástupcov úradom EUIPO podľa článku 93 nariadenia Rady (ES) č. 207/2009 z 26. februára 2009 o ochrannej známke Európskej únie (Ú. v. EÚ L 78, 2009, s. 1)

      Výrok rozsudku

               1.

               Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 29. apríla 2014 (vec R 2063/2012-4) sa zrušuje.

               2.

               Rozhodnutie riaditeľa odboru „Podpora hlavnej činnosti“ EUIPO zo 7. septembra 2012 sa zrušuje.

               3.

               EUIPO je povinný nahradiť trovy konania.

      (1)  Ú. v. EÚ C 462, 22.12.2014.


title: Vec C-471/11: Návrh na začatie prejudiciálneho konania, ktorý podal Augstākās tiesas Senāts (Lotyšská republika) 14. septembra 2011 — SIA Cido Grupa /Valsts ieņēmumu dienests

text:
               12.11.2011

               SK

               Úradný vestník Európskej únie

               C 331/13

         Návrh na začatie prejudiciálneho konania, ktorý podal Augstākās tiesas Senāts (Lotyšská republika) 14. septembra 2011 — SIA „Cido Grupa“/Valsts ieņēmumu dienests
   (Vec C-471/11)
   2011/C 331/24
   Jazyk konania: lotyština

      Vnútroštátny súd, ktorý podal návrh na začatie prejudiciálneho konania

   Augstākās tiesas Senāts

      Účastníci konania pred vnútroštátnym súdom

      Žalobkyňa: SIA „Cido Grupa“

      Žalovaný: Valsts ieņēmumu dienests

      Prejudiciálne otázky

               1.

               Má sa článok 6 ods. 3 tretí pododsek nariadenia Komisie (ES) č. 60/2004 zo 14. januára 2004 (1), ktorým sa ustanovujú prechodné opatrenia v sektore cukru z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, vykladať v tom zmysle, že v prípade, ak sa zistí, že príslušný prevádzkovateľ má v držbe individuálne nadbytočné množstvo výrobku, ktorý možno označiť ako cukor v zmysle článku 4 ods. 1 nariadenia, tento prevádzkovateľ je povinný zaplatiť do štátneho rozpočtu sumu, ktorej výpočet vychádza z množstva bieleho cukru (podpoložka kombinovanej nomenklatúry 1701 99 10) zodpovedajúceho obsahu cukru vo výrobku, ktorý sa podľa zistení nachádza v držbe príslušného prevádzkovateľa, a nie z množstva skutočného výrobku, ktorý sa podľa zistení nachádza v jeho držbe (napríklad cukrového sirupu)?

               2.

               Majú byť do výpočtu uvedeného poplatku zahrnuté najvyššie dovozné clá, ktoré sa uplatňujú na biely cukor, a nie clá, ktoré sa uplatňujú na konkrétny výrobok, ktorý sa podľa zistení nachádza v držbe príslušného prevádzkovateľa?

      (1)  Ú. v. EÚ L 9, s. 8; Mim. vyd. 03/042, s. 125.


title: Vec F-68/06: Rozsudok Súdu pre verejnú službu (druhá komora) z  3. apríla 2008 – Bakema/Komisia (Verejná služba — Zmluvní zamestnanci — Zaradenie do platovej triedy — Funkčná skupina IV — Diplom — Odborná prax)

text:
               15.8.2008

               SK

               Úradný vestník Európskej únie

               C 209/69

         Rozsudok Súdu pre verejnú službu (druhá komora) z 3. apríla 2008 – Bakema/Komisia
   (Vec F-68/06) (1)

   (Verejná služba - Zmluvní zamestnanci - Zaradenie do platovej triedy - Funkčná skupina IV - Diplom - Odborná prax)
   (2008/C 209/126)
   Jazyk konania: angličtina
   Účastníci konania

      Žalobca: Reint J. Bakema (Zuidlaren, Holandsko) (v zastúpení: L. Rijpkema a A. Kootstra, advokáti)

      Žalovaná: Komisia Európskych spoločenstiev (v zastúpení: J. Currall a M. Velardo, splnomocnení zástupcovia)
   Predmet veci
   Zrušenie rozhodnutia Komisie, ktorým sa zamieta preradenie žalobcu z platovej triedy 14 do platovej triedy 16 funkčnej skupiny IV a uznanie jeho „kandidaatsdiploma“ ako potvrdenia úplného vysokoškolského vzdelania v zmysle článku 82 Podmienok zamestnávania ostatných zamestnancov a článku 2 Všeobecných vykonávacích ustanovení o postupoch upravujúcich prijímanie a zamestnanie zmluvných zamestnancov v Komisii
   Výrok rozsudku

               1.

               Rozhodnutie, ktorým orgán poverený uzatváraním pracovných zmlúv zaradil pána Bakema do funkčnej skupiny IV, platovej triedy 14, platového stupňa 1 na základe zmluvy na miesto zmluvného zamestnanca podpísanej 25. októbra 2005 s Komisiou Európskych spoločenstiev sa ruší.

               2.

               Žaloba sa v zostávajúcej časti zamieta.

               3.

               Každý účastník konania znáša svoje vlastné trovy konania.

      (1)  Ú. v. EÚ C 212, 2.9.2006, s. 48.


title: Vec C-175/13: Návrh na začatie prejudiciálneho konania, ktorý podal Riigikohus (Estónsko) 28. marca 2013 — MTÜ Liivimaa Lihaveis/Eesti-Läti programmi 2007 — 2013 Seirekomitee

text:
               1.6.2013

               SK

               Úradný vestník Európskej únie

               C 156/24

         Návrh na začatie prejudiciálneho konania, ktorý podal Riigikohus (Estónsko) 28. marca 2013 — MTÜ Liivimaa Lihaveis/Eesti-Läti programmi 2007 — 2013 Seirekomitee
   (Vec C-175/13)
   2013/C 156/39
   Jazyk konania: estónčina

      Vnútroštátny súd, ktorý podal návrh na začatie prejudiciálneho konania

   Riigikohus

      Účastníci konania pred vnútroštátnym súdom

      Žalobca: MTÜ Liivimaa Lihaveis

      Žalovaný: Eesti-Läti programmi 2007 — 2013 Seirekomitee

      Ďalší účastník konania: Eesti Vabariigi Siseministeerium

      Prejudiciálne otázky

               2.1.

               Sú členské štáty, ktoré sa zúčastňujú na estónsko-lotyšskom programe 2007 — 2013, pri ustanovení monitorovacieho výboru, ktorý je uvedený v článku 63 ods. 1 nariadenia Rady (ES) č. 1083/2006 z 11. júla 2006 (1) a v článku 14 ods. 3 nariadenia Európskeho parlamentu a Rady (ES) č. 1080/2006 z 5. júla 2006 (2), podľa článku 19 ods. 1 tretej vety Zmluvy o Európskej únii a podľa článku 47 ods. 1 Charty základných práv Európskej únie povinné uzatvoriť dohodu o tom, ktorý súd je príslušný rozhodovať o žalobách proti rozhodnutiam monitorovacieho výboru a na základe ktorého právneho poriadku sa má rozhodnúť o príslušnej žalobe?

               2.2.

               Pokiaľ treba na otázku uvedenú v bode 2.1. odpovedať kladne, ale chýba príslušná dohoda, je v súlade s článkom 63 ods.2 nariadenia Rady (ES) č. 1083/2006 z 11. júla 2006, keď o žalobe proti rozhodnutiu monitorovacieho výboru rozhoduje na základe vnútroštátneho práva súd toho členského štátu, ktorého je žalobca štátnym príslušníkom?

      (1)  Nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (Ú. v. EÚ L 210, s. 25).

      (2)  Nariadenie Európskeho parlamentu a Rady (ES) č. 1080/2006 z 5. júla 2006 o Európskom fonde regionálneho rozvoja a ktorým sa zrušuje nariadenie (ES) č. 1783/1999 (Ú. v. EÚ L 210, s. 1).


title: Vec T-353/06: Žaloba podaná 5. decembra 2006 – Vermeer Infrastructuur/Komisia

text:
               27.1.2007

               SK

               Úradný vestník Európskej únie

               C 20/22

         Žaloba podaná 5. decembra 2006 – Vermeer Infrastructuur/Komisia
   (Vec T-353/06)
   (2007/C 20/32)
   Jazyk konania: holandčina
   Účastníci konania

      Žalobca: Vermeer Infrastructuur (v zastúpení: M. Slotboom, advokát)

      Žalovaná: Komisia Európskych spoločenstiev
   Návrhy žalobcu

               —

               zrušiť rozhodnutie Komisie Európskych spoločenstiev K(2006) 4090, konečné znenie, z 13. septembra 2006 o konaní podľa článku 81 ES (vec č. COMP/38.456 – Asfalt – NL), alebo

               —

               subsidiárne zrušiť články 1 a 2 písm. d) a článok 3 rozhodnutia v rozsahu i) v akom sa stanovuje, že Vermeer sa podieľal na stanovení hrubej ceny pre predaj a dodávku cestného asfaltu v Holandsku; a ii) v akom bola v tejto súvislosti uložená pokuta a prijaté nariadenie,

               —

               subsidiárnejšie zrušiť článok 2 písm. d) rozhodnutia v rozsahu v akom sa Vermeer ukladá peňažná pokuta,

               —

               ešte subsidiárnejšie znížiť peňažnú pokutu uloženú Vermeer na základe článku 2 písm. d) rozhodnutia; a

               —

               zaviazať Komisiu na náhradu trov konania.

         Žalobné dôvody a hlavné tvrdenia
   Žalobca napadá rozhodnutie Komisie z 13. septembra 2006 o spôsobe uplatnenia článku 81 ES (vec č. COMP/38.456 – Asfalt – NL), ktorým mu bola uložená pokuta z dôvodu porušenia článku 81 ES.
   Na podporu svojej žaloby sa žalobca odvoláva na to, že Komisia porušila článok 81 ES tým, že nepreukázala, že sa žalobca podieľal na stanovení hrubých cien pre asfalt alebo že by na tom mal akýkoľvek záujem. Komisia tak nesprávne dospela k záveru, že dodávatelia asfaltu a spoločnosti staviteľov ciest sa zúčastnili na takomto porušení článku 81 ES.
   Žalobca ďalej uvádza, že Komisia nepreukázala, že žalobca sa zúčastnil na dohode medzi skupinou dodávateľov asfaltu a skupinou hlavných spoločností staviteľov ciest na účely pravidelného stanovovania menšieho poskytnutia zľavy na hrubú cenu pre ostatných staviteľov ciest.
   Žalobca ďalej uvádza, že Komisia porušila článok 81 ES a usmernenia pre stanovovanie pokút tým, že nepreukázala, že i) žalobca sa zúčastnil na veľmi závažnom porušení článku 81 ES a ii) že účasť žalobcu na údajnom porušení trvala od 1. apríla 1994 do 15. apríla 2002. Vzhľadom na to zohľadnila Komisia pri výpočte pokuty, ktorá bola uložená žalobcovi, príliš dlhé obdobie.
   Napokon sa žalobca odvoláva na porušenie článku 253 ES a podstatných formálnych náležitostí.


               10.10.2013

               SK

               Úradný vestník Európskej únie

               C 294/8

         Žaloba Dozorného úradu EZVO proti Islandskej republike podaná 9. júla 2013
   (Vec E-15/13)
   2013/C 294/08
   Dňa 9. júla 2013 podal Dozorný úrad EZVO v zastúpení: Markus Schneider a Catherine Howdle, splnomocnení zástupcovia Dozorného úradu EZVO, 35 Rue Belliard, 1040 Brusel, Belgium, na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:

               1.

               vyhlásil, že tým, že Islandská republika v stanovenej lehote i) neprijala opatrenia potrebné na implementáciu aktu (smernica Európskeho parlamentu a Rady 2009/22/ES z 23. apríla 2009 o súdnych príkazoch na ochranu spotrebiteľských záujmov) uvedeného v bode 7d prílohy XIX k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k tejto dohode, alebo ii) ich bezodkladne neoznámila Dozornému úradu EZVO, si nesplnila svoje záväzky podľa uvedeného aktu a článku 7 Dohody o EHP;

               2.

               nariadil Islandskej republike uhradiť trovy konania.

         Právna a skutková podstata veci a právne odôvodnenie:

               —

               Dozorný úrad EZVO v tejto svojej žiadosti uvádza, že Islandská republika si nesplnila svoju povinnosť vyhovieť najneskôr do 5. novembra 2012 odôvodnenému stanovisku Dozorného úradu EZVO vydanému 5. septembra 2012, ktoré sa týka skutočnosti, že islandský štát neimplementoval do svojho vnútroštátneho právneho poriadku smernicu Európskeho parlamentu a Rady 2009/22/ES z 23. apríla 2009 o súdnych príkazoch na ochranu spotrebiteľských záujmov (akt), ako sa na ňu odkazuje v bode 7d prílohy XIX k Dohode o Európskom hospodárskom priestore a v jej znení prispôsobenom Dohode o EHP prostredníctvom protokolu 1 k tejto dohode.

               —

               Dozorný úrad EZVO tvrdí, že nemá žiadnu informáciu, z ktorej by bolo možno usúdiť, že predmetný akt bol v plnej miere implementovaný.


title: Vec T-315/07: Uznesenie Súdu prvého stupňa z  28. apríla 2008 – Grohe/ÚHVT – Compañía Roca Radiadores (ALIRA) (Ochranná známka Spoločenstva — Námietka — Späťvzatie námietky — Zastavenie konania)

text:
               5.7.2008

               SK

               Úradný vestník Európskej únie

               C 171/36

         Uznesenie Súdu prvého stupňa z 28. apríla 2008 – Grohe/ÚHVT – Compañía Roca Radiadores (ALIRA)
   (Vec T-315/07) (1)

   (Ochranná známka Spoločenstva - Námietka - Späťvzatie námietky - Zastavenie konania)
   (2008/C 171/68)
   Jazyk konania: nemčina
   Účastníci konania

      Žalobca: Grohe AG (Hemer, Nemecko) (v zastúpení: A. Lensing-Kramer, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Weberndörfer, splnomocnený zástupca)

      Ďalší účastník konania pred odvolacím senátom ÚHVT: Compañía Roca Radiadores, SA (Barcelona, Španielsko)
   Predmet veci
   Žaloba podaná proti rozhodnutiu štvrtého odvolacieho senátu ÚHVT z 19. júna 2007 (vec R 850/2006-4), ktoré sa týka námietkového konania medzi Grohe AG a Compañía Roca Radiadores, SA
   Výrok rozsudku

               1.

               Konanie sa zastavuje.

               2.

               Žalobca znáša svoje vlastné trovy konania a trovy konania žalovaného.

      (1)  Ú. v. EÚ C 235, 6.10.2007.


title: Vec C-162/16: Uznesenie Súdneho dvora (šiesta komora) z 10. novembra 2016 (návrh na začatie prejudiciálneho konania, ktorý podal Tribunale Amministrativo regionale per il Molise – Taliansko) – Spinosa Costruzioni Generali SpA, Melfi Srl/Comune di Monteroduni (Návrh na začatie prejudiciálneho konania — Článok 99 Rokovacieho poriadku Súdneho dvora — Verejné zákazky — Smernica 2004/18/ES — Smernica 2014/24/EÚ — Účasť na verejnom obstarávaní — Uchádzač, ktorý v ponuke neuviedol náklady podniku týkajúce sa bezpečnosti pri práci — Súdom uložená povinnosť uviesť tento údaj — Vylúčenie z verejného obstarávania bez možnosti napraviť toto neuvedenie)

text:
               27.2.2017

               SK

               Úradný vestník Európskej únie

               C 63/10

         Uznesenie Súdneho dvora (šiesta komora) z 10. novembra 2016 (návrh na začatie prejudiciálneho konania, ktorý podal Tribunale Amministrativo regionale per il Molise – Taliansko) – Spinosa Costruzioni Generali SpA, Melfi Srl/Comune di Monteroduni
   (Vec C-162/16) (1)

   ((Návrh na začatie prejudiciálneho konania - Článok 99 Rokovacieho poriadku Súdneho dvora - Verejné zákazky - Smernica 2004/18/ES - Smernica 2014/24/EÚ - Účasť na verejnom obstarávaní - Uchádzač, ktorý v ponuke neuviedol náklady podniku týkajúce sa bezpečnosti pri práci - Súdom uložená povinnosť uviesť tento údaj - Vylúčenie z verejného obstarávania bez možnosti napraviť toto neuvedenie))
   (2017/C 063/15)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo regionale per il Molise

      Účastníci konania

      Žalobkyne: Spinosa Costruzioni Generali SpA, Melfi Srl

      Žalovaná: Comune di Monteroduni

      za účasti: I.c.i Impresa Costruzioni Industriali Srl e.a., Alba Costruzioni ScpA, Ottoerre Group Srl

      Výrok

   Zásada rovnosti zaobchádzania a povinnosť transparentnosti, ako sú vykonávané smernicou Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, sa majú vykladať v tom zmysle, že bránia vylúčeniu uchádzača z postupu verejného obstarávania z dôvodu, že si nesplnil povinnosť – ktorej nedodržanie sa sankcionuje vylúčením – osobitne uviesť v ponuke náklady podniku týkajúce sa bezpečnosti pri práci, ktorá výslovne nevyplýva zo súťažných podkladov ani z vnútroštátnej právnej úpravy, ale z výkladu tejto právnej úpravy, ako aj z doplnenia medzier uvedených podkladov vnútroštátnym súdom rozhodujúcim v poslednom stupni. Zásady rovnosti zaobchádzania a proporcionality sa rovnako majú vykladať v tom zmysle, že nebránia tomu, aby bolo takémuto uchádzačovi umožnené napraviť svoju situáciu a splniť si uvedenú povinnosť v lehote stanovenej verejným obstarávateľom.

      (1)  Ú. v. EÚ C 200, 6.6.2016.


title: Vec C-329/16: Návrh na začatie prejudiciálneho konania, ktorý podala Conseil d’État (Francúzsko) 13. júna 2016 – Syndicat national de l’industrie des technologies médicales (SNITEM), Philips France/Premier ministre, Ministre des affaires sociales et de la Santé

text:
               16.8.2016

               SK

               Úradný vestník Európskej únie

               C 296/22

         Návrh na začatie prejudiciálneho konania, ktorý podala Conseil d’État (Francúzsko) 13. júna 2016 – Syndicat national de l’industrie des technologies médicales (SNITEM), Philips France/Premier ministre, Ministre des affaires sociales et de la Santé
   (Vec C-329/16)
   (2016/C 296/30)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobcovia: Syndicat national de l’industrie des technologies médicales (SNITEM), Philips France

      Žalovaní: Premier ministre, Ministre des affaires sociales et de la Santé

      Prejudiciálna otázka

   Má byť smernica 93/42/EHS zo 14. júna 1993 (1) vykladaná v tom zmysle, že softvér, ktorého cieľom je ponúknuť predpisujúcemu lekárovi pôsobiacemu v meste, zdravotníckom zariadení alebo zdravotno-sociálnom zariadení pomoc pri lekárskom predpisovaní, na účely zlepšenia bezpečnosti lekárskych predpisov, uľahčenia práce predpisujúceho lekára, zabezpečenia súladu lekárskeho predpisu s vnútroštátnymi právnymi predpismi a zníženia ceny zdravotnej starostlivosti pri zachovaní rovnakej kvality, predstavuje zdravotnícku pomôcku v zmysle tejto smernice, pokiaľ tento softvér preukazuje aspoň jednu funkciu, ktorá umožňuje využitie údajov pacienta s cieľom pomôcť jeho lekárovi pri spracovaní lekárskeho predpisu, najmä zisteniami o kontraindikáciách, interakciách s inými liekmi a nadmernom dávkovaní, aj keď sám nie je aktívny v tele človeka alebo na jeho povrchu?

      (1)  Smernica Rady 93/42/EHS zo 14. júna 1993 o zdravotníckych pomôckach (Ú. v. ES L 169, 1993, s. 1; Mim. vyd. 13/012, s. 82).


title: Vec T-502/08: Uznesenie Všeobecného súdu zo 17. mája 2010 — Volkswagen/ÚHVT — Deutsche BP (SunGasoline) ( „Ochranná známka Spoločenstva — Námietka — Späťvzatie námietky — Zastavenie konania“ )

text:
               17.7.2010

               SK

               Úradný vestník Európskej únie

               C 195/18

         Uznesenie Všeobecného súdu zo 17. mája 2010 — Volkswagen/ÚHVT — Deutsche BP (SunGasoline)
   (Vec T-502/08) (1)

   („Ochranná známka Spoločenstva - Námietka - Späťvzatie námietky - Zastavenie konania“)
   2010/C 195/29
   Jazyk konania: nemčina

      Účastníci konania

      Žalobca: Volkswagen AG (Wolfsburg, Nemecko) (v zastúpení: H.-P. Schrammek, C. S. Drzymalla a S. Risthaus, advokáti)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT) (v zastúpení: S. Schäffner, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Deutsche BP AG (Gelsenkirchen, Nemecko)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 19. septembra 2008 (vec R 513/2007-4), týkajúcemu sa námietkového konania medzi Deutsche BP AG a Volkswagen AG

      Výrok rozsudku

               1.

               Konanie sa zastavuje.

               2.

               Žalobca a žalovaný znášajú svoje vlastné trovy konania.

      (1)  Ú. v. EÚ C 44, 21.2.2009.


title: Vec C-560/12 P: Rozsudok Súdneho dvora (druhá komora) zo 7. novembra 2013 — Wam Industriale SpA/Európska komisia (Odvolanie — Štátna pomoc — Založenie podniku v určitých tretích štátoch — Pôžičky so zníženými úrokovými sadzbami — Rozhodnutie, ktorým sa pomoc vyhlasuje za čiastočne nezlučiteľnú so spoločným trhom a nariaďuje sa jej vymáhanie — Rozhodnutie prijaté v nadväznosti na zrušenie pôvodného rozhodnutia týkajúceho sa toho istého konania Všeobecným súdom — Výkon rozsudku Všeobecného súdu)

text:
               11.1.2014

               SK

               Úradný vestník Európskej únie

               C 9/15

         Rozsudok Súdneho dvora (druhá komora) zo 7. novembra 2013 — Wam Industriale SpA/Európska komisia
   (Vec C-560/12 P) (1)

   (Odvolanie - Štátna pomoc - Založenie podniku v určitých tretích štátoch - Pôžičky so zníženými úrokovými sadzbami - Rozhodnutie, ktorým sa pomoc vyhlasuje za čiastočne nezlučiteľnú so spoločným trhom a nariaďuje sa jej vymáhanie - Rozhodnutie prijaté v nadväznosti na zrušenie pôvodného rozhodnutia týkajúceho sa toho istého konania Všeobecným súdom - Výkon rozsudku Všeobecného súdu)
   2014/C 9/23
   Jazyk konania: taliančina

      Účastníci konania

      Odvolateľka: Wam Industriale SpA (v zastúpení: E. Giliani a R. Bertoni, avvocati)

      Ďalší účastník konania: Európska komisia (v zastúpení: V. Di Bucci a D. Grespan, splnomocnení zástupcovia)

      Predmet veci

   Odvolanie podané proti rozsudku Všeobecného súdu (piata komora) z 27. septembra 2012, Wam Industriale/Komisia (T-303/10), ktorým Všeobecný súd zamietol návrh na zrušenie rozhodnutia Komisie 2011/134/EÚ z 24. marca 2010 o štátnej pomoci, ktorú Taliansko poskytlo Wam SpA (Ú. v. EÚ L 57, 2011, s. 29) — Povinnosť odôvodnenia — Práva na obhajobu — Zásada proporcionality — Zásada riadnej správy vecí verejných — Primeraná lehota

      Výrok rozsudku

               1.

               Odvolanie sa zamieta.

               2.

               Wam Industriale SpA je povinná nahradiť trovy konania.

      (1)  Ú. v. EÚ C 63, 2.3.2013.


title: Vec C-332/12: Žaloba podaná 10. júla 2012 — Európska komisia/Poľská republika

text:
               22.9.2012

               SK

               Úradný vestník Európskej únie

               C 287/24

         Žaloba podaná 10. júla 2012 — Európska komisia/Poľská republika
   (Vec C-332/12)
   2012/C 287/45
   Jazyk konania: poľština

      Účastníci konania

      Žalobkyňa: Európska komisia (v zastúpení: P. Hetsch, L. Nicolae a J. Hottiaux, splnomocnení zástupcovia)

      Žalovaná: Poľská republika

      Návrhy

   Komisia navrhuje:

               —

               určiť, že Poľská republika si tým, že neprijala zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2009/18/ES z 23. apríla 2009, ktorou sa ustanovujú základné zásady upravujúce vyšetrovanie nehôd v sektore námornej dopravy a ktorou sa mení a dopĺňa smernica Rady 1999/35/ES a smernica Európskeho parlamentu a Rady 2002/59/ES (1) alebo v každom prípade tým, že o nich neinformovala Komisiu, porušila svoje povinnosti, ktoré jej vyplývajú z článku 25 tejto smernice,

               —

               uložiť Poľskej republike podľa článku 260 ods. 3 ZFEÚ z dôvodu porušenia povinnosti oznámiť opatrenia na prebratie smernice 2009/18/ES zaplatiť penále vo výške 56 095,20 eura denne odo dňa vyhlásenia rozsudku v tejto veci,

               —

               zaviazať Poľskú republiku na náhradu trov konania.

      Žalobné dôvody a hlavné tvrdenia

   Lehota na prebratie smernice uplynula 17. júna 2011.

      (1)  Ú. v. EÚ L 131, s. 114.


title: Vec T-53/15: Žaloba podaná 28. januára 2015 – credentis/ÚHVT – Aldi Karlslunde (Curodont)

text:
               30.3.2015

               SK

               Úradný vestník Európskej únie

               C 107/33

      Žaloba podaná 28. januára 2015 – credentis/ÚHVT – Aldi Karlslunde (Curodont)
      (Vec T-53/15)
      (2015/C 107/43)
      Jazyk, v ktorom bola podaná žaloba: angličtina

         Účastníci konania

         Žalobkyňa: credentis AG (Windisch, Švajčiarsko) (v zastúpení: D. Breuer, advokát)

         Žalovaný: Úrad pre harmonizáciu vnútorného trhu (ochranné známky a vzory) (ÚHVT)

         Ďalší účastník konania pred odvolacím senátom: Aldi Karlslunde K/S (Karlslunde, Dánsko)

         Údaje týkajúce sa konania pred ÚHVT

         Prihlasovateľ: žalobkyňa.

         Dotknutá sporná ochranná známka: slovná ochranná známka Spoločenstva „Curodont“ – prihláška č. 10 332 807.

         Konanie pred ÚHVT: námietkové konanie.

         Napadnuté rozhodnutie: rozhodnutie prvého odvolacieho senátu ÚHVT z 13. novembra 2014 vo veci R 353/2014-1.

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil ÚHVT a Aldi Karlslunde povinnosť nahradiť trovy konania.

         Uvádzaný žalobný dôvod

                  —

                  porušenie článku 8 ods. 1 písm. b) nariadenia č. 207/2009.


title: Vec C-255/13: Návrh na začatie prejudiciálneho konania, ktorý podal High Court of Ireland (Írsko) 13. mája 2013 — Peter Flood/Health Service Executive

text:
               29.6.2013

               SK

               Úradný vestník Európskej únie

               C 189/14

         Návrh na začatie prejudiciálneho konania, ktorý podal High Court of Ireland (Írsko) 13. mája 2013 — Peter Flood/Health Service Executive
   (Vec C-255/13)
   2013/C 189/27
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   High Court of Irelenad

      Účastníci konania pred vnútroštátnym súdom

      Žalobca: Peter Flood

      Žalovaný: Health Service Executive

      Prejudiciálna otázka

   Má sa vychádzať z toho, že poistenec, ktorý je občanom členského štátu (ďalej len „prvý členský štát“) a ktorý je jedenásť rokov vážne chorý v dôsledku vážnej choroby, ktorá sa prejavila po prvý raz, keď mal tento poistenec bydlisko v prvom členskom štáte, ale bol na dovolenke v inom členskom štáte (ďalej len „druhý členský štát“), má počas tohto obdobia „pobyt“ v tomto druhom členskom štáte buď na účely článku 19 ods. 1, alebo prípadne na účely článku 20 ods. 1 a článku 20 ods. 2 nariadenia č. 883/2004 (1), ak bol tento poistenec z dôvodu svojej vážnej choroby a dobrej dostupnosti špecializovanej zdravotnej starostlivosti v skutočnosti donútený fyzicky zostať počas tohto obdobia v tomto členskom štáte?

      (1)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, s. 1).


title: Spojené veci T-147/09 a T-148/09: Rozsudok Všeobecného súdu zo 17. mája 2013 — Trelleborg Industrie a Trelleborg/Komisia ( „Hospodárska súťaž — Kartely — Európsky trh s morskými palivovými hadicami — Rozhodnutie, ktorým sa konštatuje porušenie článku 81 ES a článku 53 Dohody o EHP — Určenie cien, rozdelenie trhu a výmena citlivých obchodných informácií — Pojem pokračujúce alebo opakované porušovanie — Premlčanie — Právna istota — Rovnosť zaobchádzania — Pokuty — Závažnosť a dĺžka trvania porušenia“ )

text:
               29.6.2013

               SK

               Úradný vestník Európskej únie

               C 189/16

         Rozsudok Všeobecného súdu zo 17. mája 2013 — Trelleborg Industrie a Trelleborg/Komisia
   (Spojené veci T-147/09 a T-148/09) (1)

   (Hospodárska súťaž - Kartely - Európsky trh s morskými palivovými hadicami - Rozhodnutie, ktorým sa konštatuje porušenie článku 81 ES a článku 53 Dohody o EHP - Určenie cien, rozdelenie trhu a výmena citlivých obchodných informácií - Pojem pokračujúce alebo opakované porušovanie - Premlčanie - Právna istota - Rovnosť zaobchádzania - Pokuty - Závažnosť a dĺžka trvania porušenia)
   2013/C 189/30
   Jazyk konania: angličtina

      Účastníci konania

      Žalobkyne: Trelleborg Industrie SAS (Clermont-Ferrand, Francúzsko) (vec T-147/09) a Trelleborg AB (Trelleborg, Švédsko) (vec T-148/09) (v zastúpení: J. Joshua, barrister, a E. Aliende Rodríguez, advokát)

      Žalovaná: Európska komisia (v zastúpení: N. Khan, V. Bottka a S. Noë, splnomocnení zástupcovia)

      Predmet veci

   Návrh na čiastočné zrušenie rozhodnutia Komisie K(2009) 428 v konečnom znení z 28. januára 2009 v konaní podľa článku 81 [ES] a článku 53 Dohody o EHP (vec COMP/39.406 — Morské palivové hadice), v rozsahu, v akom sa toto rozhodnutie týka žalobkýň, a subsidiárne návrh na zrušenie alebo podstatné zníženie pokuty, ktorá im bola daným rozhodnutím uložená

      Výrok rozsudku

               1.

               Článok 1 písm. g) a h) rozhodnutia Komisie K(2009) 428 v konečnom znení z 28. januára 2009 v konaní podľa článku 81 [ES] a článku 53 Dohody o EHP (Vec COMP/39.406 — Morské palivové hadice) sa zrušuje v rozsahu, v akom sa týka obdobia od 13. mája 1997 do 21. júna 1999.

               2.

               V zostávajúcej časti je potrebné žalobu zamietnuť.

               3.

               Každý účastník konania znáša vlastné trovy konania.

      (1)  Ú. v. EÚ C 153, 4.7.2009.


title: Vec T-285/12: Žaloba podaná 28. júna 2012 — Cartoon Network/ÚHVT — Boomerang TV (BOOMERANG)

text:
               8.9.2012

               SK

               Úradný vestník Európskej únie

               C 273/13

         Žaloba podaná 28. júna 2012 — Cartoon Network/ÚHVT — Boomerang TV (BOOMERANG)
   (Vec T-285/12)
   2012/C 273/22
   Jazyk, v ktorom bola podaná žaloba: angličtina

      Účastníci konania

      Žalobkyňa: The Cartoon Network, Inc. (Wilmington, Spojené štáty) (v zastúpení: I. Starr, solicitor)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Boomerang TV, SA (Madrid, Španielsko)

      Návrhy

               —

               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 2. apríla 2012 vo veci R 699/2011-2 a

               —

               zaviazať žalovaného na náhradu trov konania vzniknutých v súvislosti s týmto odvolaním žalobkyni.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „BOOMERANG“ pre služby v triedach 38 a 41.

      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.

      Namietaná ochranná známka alebo označenie: obrazová ochranná známka Spoločenstva č. 1160050 „Boomerang TV“ pre služby v triede 41.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia Rady (ES) č. 207/2009.


title: Vec C-484/06: Návrh na začatie prejudiciálneho konania, ktorý podal Hoge Raad der Nederlanden (Holandsko) 27. novembra 2006 – Fiscale eenheid Koninklijke Ahold NV/Staatssecretaris van Financiën

text:
               27.1.2007

               SK

               Úradný vestník Európskej únie

               C 20/11

         Návrh na začatie prejudiciálneho konania, ktorý podal Hoge Raad der Nederlanden (Holandsko) 27. novembra 2006 – Fiscale eenheid Koninklijke Ahold NV/Staatssecretaris van Financiën
   (Vec C-484/06)
   (2007/C 20/16)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom

      Žalobca: Fiscale eenheid Koninklijke Ahold NV

      Žalovaný: Staatssecretaris van Financiën
   Prejudiciálne otázky

               1.

               Pri zaokrúhľovaní súm dane z pridanej hodnoty sa uplatňuje výlučne vnútroštátne právo alebo toto zaokrúhľovanie patrí do oblasti práva Spoločenstva – najmä v súvislosti s článkom 2 ods. 1 a 2 prvej smernice (1) a článkom 11 časťou A ods. 1 písm. a) šiestej smernice, ako aj článkom 22 ods. 3 písm. b) prvou vetou (znenie k 1. januáru 2004) a ods. 5 šiestej smernice (2)?

               2.

               Ak ide o tento posledný prípad: Vyplýva z uvedených ustanovení smerníc, že členské štáty sú povinné umožniť zaokrúhľovanie pri každej položke nadol, aj keď sa vo faktúre a/alebo v daňovom priznaní uvádzajú rôzne obraty?

      (1)  Prvá smernica Rady 67/227/EHS z 11. apríla 1967 o harmonizácii právnych predpisov členských štátov týkajúcich sa dane z obratu (Ú. v. ES 71, s. 1301; Mim. vyd. 09/001, s. 3).

      (2)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).


title: Vec C-228/12: Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 14. mája 2012 — Vodafone Omnitel Nv/Autorità per le Garanzie nelle Comunicazioni, Presidenza del Consiglio dei Ministri

text:
               21.7.2012

               SK

               Úradný vestník Európskej únie

               C 217/9

         Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 14. mája 2012 — Vodafone Omnitel Nv/Autorità per le Garanzie nelle Comunicazioni, Presidenza del Consiglio dei Ministri
   (Vec C-228/12)
   2012/C 217/17
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per il Lazio

      Účastníci konania pred vnútroštátnym súdom

      Žalobkyňa: Vodafone Omnitel Nv

      Žalovaní: Autorità per le Garanzie nelle Comunicazioni, Presidenza del Consiglio dei Ministri

      Prejudiciálna otázka

   Majú sa ustanovenia práva Únie platné v danom odvetví a najmä ustanovenia smernice č. 2002/20/ES (1) vykladať v tom zmysle, že bránia uvedenej vnútroštátnej právnej úprave, najmä zákonu č. 266 z roku 2005, a to najmä vzhľadom na spôsob jej konkrétneho uplatňovania v regulačnej oblasti?

      (1)  Smernica Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení) (Ú. v. ES L 108, s. 21; Mim. vyd. 13/029, s. 337).


title: Vec T-290/07: Žaloba podaná 31. júla 2007 – MIP Metro/ÚHVT – Metronia (METRONIA)

text:
               6.10.2007

               SK

               Úradný vestník Európskej únie

               C 235/18

         Žaloba podaná 31. júla 2007 – MIP Metro/ÚHVT – Metronia (METRONIA)
   (Vec T-290/07)
   (2007/C 235/33)
   Jazyk žaloby: angličtina
   Účastníci konania

      Žalobkyňa: MIP Metro Group Intellectual Property GmbH & Co. KG (Düsseldorf, Nemecko) (v zastúpení: J.-C. Plate, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Metronia, S. A. (Madrid, Španielsko)
   Návrhy žalobkyne

               —

               zrušiť rozhodnutie druhého odvolacieho senátu ÚHVT z 29. mája 2007 vo veci R 1315/2006-2 v rozsahu, v ktorom zamieta odvolanie, z dôvodu, že nie je v súlade s článkom 8 ods. 1 písm. b) nariadenia č. 40/94,

               —

               zaviazať žalovaného na náhradu trov konania vrátane trov námietkového konania a trov konania pred odvolacím senátom.

         Žalobné dôvody a hlavné tvrdenia

      Prihlasovateľ ochrannej známky Spoločenstva: Metronia, S.A.

      Prihlasovaná ochranná známka: obrazová ochranná známka Spoločenstva „METRONIA“ pre výrobky triedy 9 a pre výrobky a služby zaradené do tried 20, 28 a 41 – prihláška ochrannej známky č. 3 387 834.

      Majiteľ ochrannej známky alebo označenia, ktoré je základom námietky: MIP Metro Group Intellectual Property GmbH & Co. KG.

      Ochranná známka alebo označenie, ktoré je základom námietky: národná obrazová ochranná známka „METRO“ pre výrobky a služby zaradené najmä do tried 9, 20, 28 a 41.

      Rozhodnutie námietkového oddelenia: vyhovenie námietke a zamietnutie prihlášky ochrannej známky v celom rozsahu.

      Rozhodnutie odvolacieho senátu: zamietnutie odvolania a zapísanie ochrannej známky v nadväznosti na predchádzajúce konanie.

      Dôvody žaloby: porušenie článku 8 ods. 1 písm. b) nariadenia č. 40/94.
   Žalobkyňa uvádza, že napadnuté rozhodnutie nie je v súlade s článkom 8 ods. 1 písm. b) nariadenia v tom zmysle, že odvolací senát zo skutočnosti, že dotknuté ochranné známky nie sú podobné, vyvodil, že neexistuje pravdepodobnosť zámeny medzi kolidujúcimi ochrannými známkami.


title: Vec C-338/10: Rozsudok Súdneho dvora (tretia komora) z  22. marca 2012 (návrh na začatie prejudiciálneho konania, ktorý podal Finanzgericht Hamburg — Nemecko) — Grünwald Logistik Service GmbH (GLS)/Hauptzollamt Hamburg-Stadt [Dumping — Antidumpingové clo uložené na dovoz určitých upravených alebo konzervovaných citrusových plodov pochádzajúcich z Číny — Nariadenie (ES) č. 1355/2008 — Platnosť — Nariadenie (ES) č. 384/96 — Článok 2 ods. 7 písm. a) — Určenie normálnej hodnoty — Krajina s iným ako trhovým hospodárstvom — Povinnosť Komisie vynaložiť náležitú starostlivosť s cieľom určiť normálnu hodnotu na základe ceny alebo hodnoty vytvorenej v tretej krajine s trhovým hospodárstvom]

text:
               5.5.2012

               SK

               Úradný vestník Európskej únie

               C 133/5

         Rozsudok Súdneho dvora (tretia komora) z 22. marca 2012 (návrh na začatie prejudiciálneho konania, ktorý podal Finanzgericht Hamburg — Nemecko) — Grünwald Logistik Service GmbH (GLS)/Hauptzollamt Hamburg-Stadt
   (Vec C-338/10) (1)

   (Dumping - Antidumpingové clo uložené na dovoz určitých upravených alebo konzervovaných citrusových plodov pochádzajúcich z Číny - Nariadenie (ES) č. 1355/2008 - Platnosť - Nariadenie (ES) č. 384/96 - Článok 2 ods. 7 písm. a) - Určenie normálnej hodnoty - Krajina s iným ako trhovým hospodárstvom - Povinnosť Komisie vynaložiť náležitú starostlivosť s cieľom určiť normálnu hodnotu na základe ceny alebo hodnoty vytvorenej v tretej krajine s trhovým hospodárstvom)
   2012/C 133/08
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Finanzgericht Hamburg

      Účastníci konania pred vnútroštátnym súdom

      Žalobkyňa: Grünwald Logistik Service GmbH (GLS)

      Žalovaný: Hauptzollamt Hamburg-Stadt

      Predmet veci

   Návrh na začatie prejudiciálneho konania — Finanzgericht Hamburg — Platnosť nariadenia Komisie (ES) č. 642/2008 zo 4. júna 2008, ktorým sa ukladá dočasné antidumpingové clo na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike (Ú. v. EÚ L 178, s. 19) a nariadenia Rady (ES) č. 1355/2008 z 18. decembra 2008, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike (Ú. v. EÚ L 350, s. 35) s ohľadom na článok 2 ods. 7 písm. a) nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, s. 1; Mim. vyd. 11/010, s. 45) — Určenie normálnej hodnoty pre krajinu, ktorá nemá trhové hospodárstvo — Určenie normálnej hodnoty na základe v Únii skutočne zaplatenej alebo bežne platenej ceny za podobný výrobok — Povinnosť Komisie, vyplývajúca jej z článku 2 ods. 7 písm. a) nariadenia (ES) č. 384/96, prijať všetky potrebné opatrenia na určenie normálnej hodnoty na základe ceny alebo vytvorenej hodnoty v tretej krajine s trhovým hospodárstvom

      Výrok rozsudku

   Nariadenie Rady (ES) č. 1355/2008 z 18. decembra 2008, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike, je neplatné.

      (1)  Ú. v. EÚ C 260, 25.9.2010.


title: Vec T-348/04: Žaloba podaná dňa 20. augusta 2004: Société Internationale de Diffusion et d'Édition proti Komisii Európskych spoločenstiev

text:
               23.10.2004

               SK

               Úradný vestník Európskej únie

               C 262/57

         Žaloba podaná dňa 20. augusta 2004: Société Internationale de Diffusion et d'Édition proti Komisii Európskych spoločenstiev
   (Vec T-348/04)
   (2004/C 262/105)
   Jazyk konania: francúzština
   Société Internationale de Diffusion et d'Édition, so sídlom vo Vitry-sur-Seine (Francúzsko), v zastúpení: Nicole Coutrelis a Valérie Giacobbo, advokáti, ktorí si zvolili adresu na doručovanie v Luxemburgu, podala 20. augusta 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil článok 1, posledná veta rozhodnutia Komisie z 20. apríla 2004, ktoré sa týkalo pomoci, ktorú Francúzsko poskytlo Coopérative d'Exportation du Livre Français (CELF);

               —

               subsidiárne zrušil článok 1, posledná veta tohto rozhodnutia v tej časti, v ktorej bola pomoc pred rokom 1994, alebo alternatívne, rokom 1997 alebo rokom 1999 prehlásená za zlučiteľnú;

               —

               subsidiárnejšie, zrušil článok 1, posledná veta rozhodnutia v tej časti, v ktorej bola pomoc pred 1. novembrom 1993 prehlásená za zlučiteľnú;

               —

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Žalobca vykonáva komisionársku činnosť pri vývoze kníh, ktoré sú vo francúzskom jazyku. V roku 1992 podal Komisii sťažnosť týkajúcu sa pomoci, ktorú poskytla francúzska vláda od roku 1977 Coopérative d'Exportation du Livre Français (CELF). Komisia následne prijala rozhodnutia. Tieto rozhodnutia boli zrušené rozsudkami z 18. septembra 1995 vo veci T-49/93 a z 28. februára 2002 vo veci T-155/98. Následne, po vyhlásení posledného uvedeného rozsudku, Komisia prijala tretie rozhodnutie, ktoré bolo napadnuté touto žalobou.
   Žalobca uvádza, že v prvom rade trh komisionárskej činnosti pri vývoze má mnohé špecifiká, ktoré napadnuté rozhodnutie nevzalo do úvahy. Žalobca takisto uvádza, že popis pomoci v rozhodnutí je chybný, pretože podľa žalobcu ide o pomoc individuálnu a nie o režim pomoci, pomoc je poskytovaná diskriminujúcim spôsobom a kritériom pre jej poskytovanie, čiže vybavovanie malých objednávok, je umelo vytvorené.
   Na podporu svojej žaloby žalobca uvádza, že rozhodnutie nemá právny základ, pretože prehlasuje pomoc za zlučiteľnú ako pomoc kultúre podľa článku 87 tretí odsek písm. d) ES v období pred 1. novembrom 1993. Podľa žalobcu bolo toto ustanovenie včlenené (v rámci) Zmluvou(y) o Európskej únii a nemohlo teda slúžiť ako právny základ pre vyhlásenie pomoci za zlučiteľnú pred nadobudnutím účinnosti Zmluvy, teda pred 1. novembrom 1993.
   Žalobca uvádza okrem iného porušenie článku 88 odsek 3 ES, keďže Komisia založila svoje rozhodnutie na skutočnostiach, ktoré nastali až po poskytnutí pomoci. Podľa žalobcu si môže členský štát v zmysle rozhodnutia stanovovať meniace sa hodnotiace kritériá počas obdobia dlhšieho ako 10 rokov, čím sa zvýhodňuje postavenie členského štátu, ktorý nerešpektoval povinnosť oznámenia a tak porušil článok 88 odsek 3 ES.
   Nakoniec, žalobca sa odvoláva na porušenie článku 87 odsek 3 písm. d) ES. Podľa žalobcu Komisia prehlásila pomoc za zlučiteľnú na základe hodnotiacich kritérií, ktoré sa vzťahujú na režim pomoci prístupnej všetkým, kým pomoc, ktorá je predmetom tohto konania, je individuálnou pomocou poskytnutou jedinému subjektu. Žalobca okrem iného uvádza, že analýza účtovných dokladov CELF dokazuje, že poskytnutá pomoc vôbec nesúvisí s vybavovaním malých objednávok.


title: Vec C-391/17: Žaloba podaná 30. júna 2017 – Európska komisia/Spojené kráľovstvo Veľkej Británie a Severného Írska

text:
               25.9.2017

               SK

               Úradný vestník Európskej únie

               C 318/7

         Žaloba podaná 30. júna 2017 – Európska komisia/Spojené kráľovstvo Veľkej Británie a Severného Írska
   (Vec C-391/17)
   (2017/C 318/12)
   Jazyk konania: angličtina

      Účastníci konania

      Žalobkyňa: Európska komisia (v zastúpení: L. Flynn, A. Caeiros, splnomocnení zástupcovia)

      Žalovaný: Spojené kráľovstvo Veľkej Británie a Severného Írska

      Žalobkyňa navrhuje, aby Súdny dvor

               —

               konštatoval, že Spojené kráľovstvo Veľkej Británie a Severného Írska tým, že nenahradilo stratu vlastných zdrojov, ktorá mala byť vypočítaná a poskytnutá do rozpočtu Únie podľa článkov 2, 6, 10, 11 a 17 nariadenia 1552/1989 (1) (články 2, 6, 10, 12 a13 nariadenia 609/2014 (2)), ak by v rozpore s článkom 101 ods. 2 rozhodnutia 91/482/EHS (3) neboli vydané vývozné certifikáty na dovoz hliníka z Anguilly v rokoch 1999 – 2000, si nesplnilo povinnosti podľa článku 5 (neskôr článku 10) Zmluvy o založení Európskeho spoločenstva (v súčasnosti článok 4 ods. 3 Zmluvy o Európskej únii), a

               —

               uložil Spojenému kráľovstvu Veľkej Británie a Severného Írska povinnosť nahradiť trovy konania.

      Žalobné dôvody a hlavné tvrdenia

               1.

               Od marca 1999 do júna 2000 bol hliník pochádzajúci z viacerých krajín a pôvodne dovezený na Anguillu po opätovnom vyvezení odtiaľ dovezený do Talianska. Na tovar prechádzajúci cez Anguillu poskytli tamojšie úrady exportné oslobodenie vo výške 25 USD na tonu (ďalej len „pomoc na prepravu“). Táto pomoc na prepravu poskytnutá Anguillou na tovar prechádzajúci Anguillou a zodpovedajúca vráteniu cla by zneplatnila oslobodenie od cla v prípade opätovného vývozu z Anguilly a dovozu do EÚ. Anguillské úrady nesprávne uplatnili článok 101 ods. 2 rozhodnutia 91/482/EHS, keď vydali potvrdenia o vývoze, aj keď na to neboli splnené podmienky. V dôsledku porušenia článku 101 ods. 2 rozhodnutia 91/482/EHS vydaním chybných potvrdení o vývoze bol Taliansku sťažený výber cla podľa článku 24 ES (v súčasnosti článok 29 ZFEÚ).

               2.

               Spojené kráľovstvo je finančne zodpovedné za stratu tradičných vlastných zdrojov v dôsledku vydania potvrdení v rozpore s článkom 101 ods. 2 rozhodnutia 91/482/EHS. Úrady Spojeného kráľovstva neprijali všetky potrebné opatrenia na ochranu finančných záujmov Únie a na zabezpečenie správneho uplatňovania rozhodnutia 91/482/EHS anguillskými úradmi. Každý členský štát má zabezpečiť, aby jeho zámorské územia správne uplatňovali všetky právne akty, ktoré sa na nich vzťahujú, ako je rozhodnutie 91/482/EHS, s cieľom účinnej ochrany finančných záujmov EÚ.

               3.

               Ak je dôsledkom konania alebo nečinnosti orgánov členského štátu strata vlastných zdrojov, Únii musí byť nahradená suma zodpovedajúca strate vlastných zdrojov. Preto by Spojené kráľovstvo malo rozpočtu Únie nahradiť celkovú sumu výpadku vlastných zdrojov a zaplatiť úroky z omeškania podľa článku 11 nariadenia č. 1150/2000 (4).

      (1)  Nariadenie Rady (EHS, Euratom) č. 1552/89 z 29. mája 1989 o vykonaní rozhodnutia 88/376/EHS, Euratom o systéme vlastných zdrojov spoločenstva (Ú. v. ES L 155, 7.6.1989, s. 1).

      (2)  Nariadenie Rady (EÚ, Euratom) č. 609/2014 z 26. mája 2014 o metódach a postupe sprístupňovania tradičných vlastných zdrojov a vlastného zdroja založeného na DPH a HND a o opatreniach na zabezpečenie požiadaviek na pokladničnú hotovosť (prepracované znenie) (Ú. v. EÚ L 168, 2014, s. 39).

      (3)  Rozhodnutie Rady 91/482/EHS z 25. júla 1991 o pridružení zámorských krajín a území k Európskemu hospodárskemu spoločenstvu (Ú. v. ES L 263, 1991, s. 1).

      (4)  Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, 2000, s. 1; Mim. vyd. 01/003, s. 169).


title: Vec C-650/13: Rozsudok Súdneho dvora (veľká komora) zo 6. októbra 2015 (návrh na začatie prejudiciálneho konania, ktorý podal Tribunal d’instance de Bordeaux – Francúzsko) – Thierry Delvigne/Commune de Lesparre-Médoc, Préfet de la Gironde (Návrh na začatie prejudiciálneho konania — Charta základných práv Európskej únie — Články 39 a 49 — Európsky parlament — Voľby — Právo voliť — Občianstvo Európskej únie — Spätné uplatnenie miernejšieho trestného zákona — Vnútroštátna právna úprava, ktorá odníma právo voliť v prípade odsúdenia v trestnom konaní, ktoré bolo vyhlásené v poslednom stupni pred 1. marcom 1994)

text:
               23.11.2015

               SK

               Úradný vestník Európskej únie

               C 389/3

         Rozsudok Súdneho dvora (veľká komora) zo 6. októbra 2015 (návrh na začatie prejudiciálneho konania, ktorý podal Tribunal d’instance de Bordeaux – Francúzsko) – Thierry Delvigne/Commune de Lesparre-Médoc, Préfet de la Gironde
   (Vec C-650/13) (1)

   ((Návrh na začatie prejudiciálneho konania - Charta základných práv Európskej únie - Články 39 a 49 - Európsky parlament - Voľby - Právo voliť - Občianstvo Európskej únie - Spätné uplatnenie miernejšieho trestného zákona - Vnútroštátna právna úprava, ktorá odníma právo voliť v prípade odsúdenia v trestnom konaní, ktoré bolo vyhlásené v poslednom stupni pred 1. marcom 1994))
   (2015/C 389/03)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal d’instance de Bordeaux

      Účastníci konania pred vnútroštátnym súdom

      Žalobca: Thierry Delvigne

      Žalovaní: Commune de Lesparre-Médoc, Préfet de la Gironde

      Výrok rozsudku

   Článok 39 ods. 2 a článok 49 ods. 1 posledná veta Charty základných práv Európskej únie sa majú vykladať v tom zmysle, že nebránia tomu, aby právna úprava členského štátu, o akú ide vo veci samej, automaticky vylučovala z okruhu osôb majúcich právo voliť vo voľbách do Európskeho parlamentu osoby, ktoré boli ako žalobca vo veci samej odsúdené v trestnom konaní za závažný trestný čin, ak sa toto odsúdenie stalo konečným pred 1. marcom 1994.

      (1)  Ú. v. EÚ C 129, 28.4.2014.


title: Vec F-46/06: Žaloba podaná  4. mája 2006  – Skareby/Komisia

text:
               17.6.2006

               SK

               Úradný vestník Európskej únie

               C 143/39

         Žaloba podaná 4. mája 2006 – Skareby/Komisia
   (Vec F-46/06)
   (2006/C 143/75)
   Jazyk konania: francúzština
   Účastníci konania

      Žalobkyňa: Carina Skareby (Bichkek, Kirghizistan) (v zastúpení: S. Rodrigues a Y. Minatchy, advokáti)

      Žalovaná: Komisia Európskych spoločenstiev
   Návrhy žalobkyne

               —

               zrušiť rozhodnutie menovacieho orgánu z 25. januára 2006 predstavujúceho odpoveď na sťažnosť žalobkyne, ako aj Správu o hodnotení služobného postupu žalobkyne za obdobie od 1. januára do 31. decembra 2004,

               —

               zaplatiť žalobkyni náhradu škody z dôvodu utrpenej profesijnej, hmotnej a nehmotnej ujmy v celkovej sume v časti ohodnotenej žalobkyňou vo výške 20 000 EUR a v druhej časti ponechanej na spravodlivé uváženie Súdu prvého stupňa,

               —

               zaviazať Komisiu Európskych spoločenstiev na náhradu trov konania.

         Žalobné dôvody a hlavné tvrdenia
   Na podporu svojej žaloby sa žalobkyňa najskôr opiera o nedodržanie pravidiel týkajúcich sa vyhotovenia správy o hodnotení služobného postupu. Riadenie menovacieho orgánu porušilo procesné pravidlá ustanovené Všeobecnými ustanoveniami týkajúcimi sa výkonu článku 43 služobného poriadku, zjavne nesprávne posúdilo vec a nedodržalo povinnosť odôvodnenia svojho rozhodnutia.
   Žalobkyňa sa ďalej odvoláva na porušenie práv na obranu, porušenie povinnosti starostlivosti a zásady riadneho úradného postupu.
   Nakoniec tvrdí, že riadenie prekročilo svoju právomoc a porušilo procesné predpisy.


title: Vec C-440/09: Návrh na začatie prejudiciálneho konania, ktorý podal Sąd Najwyższy (Poľská republika) 11. novembra 2009 — Zakład Ubezpieczeń Społecznych/Stanisława Tomaszewska

text:
               13.2.2010

               SK

               Úradný vestník Európskej únie

               C 37/2

         Návrh na začatie prejudiciálneho konania, ktorý podal Sąd Najwyższy (Poľská republika) 11. novembra 2009 — Zakład Ubezpieczeń Społecznych/Stanisława Tomaszewska
   (Vec C-440/09)
   2010/C 37/03
   Jazyk konania: poľština

      Vnútroštátny súd, ktorý podal návrh na začatie prejudiciálneho konania

   Sąd Najwyższy

      Účastníci konania pred vnútroštátnym súdom

      Žalobkyňa: Stanisława Tomaszewska

      Žalovaný: Zakład Ubezpieczeń Społecznych

      Prejudiciálna otázka

   Má sa článok 45 ods. 1 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (Ú. v. ES L 149, s. 2; Mim. vyd. 05/001, s. 35), v spojení s článkom 15 ods. 1 písm. a) nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (Ú. v. ES L 74, s. 1; Mim. vyd. 05/001, s. 83), vykladať v tom zmysle, že keď príslušná inštitúcia členského štátu zistí, že zamestnanec nespĺňa podmienku dostatočne dlhej doby poistenia dosiahnutej v tomto štáte stanovenej pre nadobudnutie nároku na dôchodok právnymi predpismi tohto štátu, musí zohľadniť doby poistenia dosiahnuté v inom členskom štáte takým spôsobom, že dobu poistenia, od ktorej závisí nadobudnutie nároku, vypočíta znovu podľa pravidiel vyplývajúcich z vnútroštátneho práva, pričom k dobám poistenia dosiahnutým v inom štáte pristupuje tak, ako keby boli dosiahnuté v tuzemsku, alebo tak, že dobu poistenia dosiahnutú v inom členskom štáte pripočíta k dobe poistenia dosiahnutej v tuzemsku vypočítanej už prv podľa príslušnej právnej úpravy?


title: Vec C-241/05: Návrh na začatie prejudiciálneho konania podaný rozhodnutím Conseil d'Etat (Francúzsko) z 9. mája 2005, ktorý súvisí s konaním: Nicolae Bot proti Préfecture du Val-de-Marne

text:
               6.8.2005

               SK

               Úradný vestník Európskej únie

               C 193/19

         Návrh na začatie prejudiciálneho konania podaný rozhodnutím Conseil d'Etat (Francúzsko) z 9. mája 2005, ktorý súvisí s konaním: Nicolae Bot proti Préfecture du Val-de-Marne
   (Vec C-241/05)
   (2005/C 193/30)
   Jazyk konania: francúzština
   Conseil d'Etat (Francúzsko) podal rozhodnutím z 9. mája 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Nicolae Bot proti Préfecture du Val-de-Marne a bol doručený kancelárii Súdneho dvora 2. júna 2005.
   Conseil d'Etat (Francúzsko) žiada Súdny dvor, aby rozhodol o otázke, čo sa má chápať pod pojmom „deň prvého vstupu“ v zmysle ustanovenia článku 20 prvého odseku dohovoru o vykonávaní Schengenskej dohody, a najmä, či sa má považovať za „prvý vstup“ na územie signatárskych štátov tohto dohovoru každý vstup, ktorý sa uskutoční po uplynutí doby šiestich mesiacov, počas ktorej sa neuskutočnil žiadny iný vstup na toto územie, ako aj, v prípade cudzinca, ktorý uskutoční viacero vstupov za účelom krátkodobých pobytov, každý vstup bezprostredne nasledujúci po uplynutí doby šiestich mesiacov počítanej odo dňa predchádzajúceho známeho „prvého vstupu“.


title: Spojené veci T-211/06, T-213/06, T-245/06, T-155/07 a T-178/07: Rozsudok Súdu prvého stupňa z  19. mája 2009 — Euro-Information/ÚHVT (CYBERCREDIT, CYBERGESTION, CYBERGUICHET, CYBERBOURSE a CYBERHOME) [ Ochranná známka Spoločenstva — Prihlášky slovných ochranných známok Spoločenstva CYBERCREDIT, CYBERGESTION, CYBERGUICHET, CYBERBOURSE a CYBERHOME — Absolútny dôvod zamietnutia — Nedostatok rozlišovacej spôsobilosti — Článok 7 ods. 1 písm. b) nariadenia (ES) č. 40/94 — Nedostatok rozlišovacej spôsobilosti nadobudnutej používaním — Článok 7 ods. 3 nariadenia č. 40/94 ]

text:
               4.7.2009

               SK

               Úradný vestník Európskej únie

               C 153/35

         Rozsudok Súdu prvého stupňa z 19. mája 2009 — Euro-Information/ÚHVT (CYBERCREDIT, CYBERGESTION, CYBERGUICHET, CYBERBOURSE a CYBERHOME)
   (Spojené veci T-211/06, T-213/06, T-245/06, T-155/07 a T-178/07) (1)

   („Ochranná známka Spoločenstva - Prihlášky slovných ochranných známok Spoločenstva CYBERCREDIT, CYBERGESTION, CYBERGUICHET, CYBERBOURSE a CYBERHOME - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) nariadenia (ES) č. 40/94 - Nedostatok rozlišovacej spôsobilosti nadobudnutej používaním - Článok 7 ods. 3 nariadenia č. 40/94“)
   2009/C 153/66
   Jazyk konania: francúzština

      Účastníci konania

      Žalobkyňa: Européenne de traitement de l’information (Euro-Information) (Štrasburg, Francúzsko) (v zastúpení: P. Greffe, J. Schouman, A. Jacquet a L. Paudrat, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)

      Predmet veci

   Žaloby podané proti rozhodnutiam prvého odvolacieho senátu ÚHVT z 24. mája (vec R 0068/2006-1), 12. júna (vec R 0066/2006-1), 5. júla 2006 (vec R 0067/2006-1), 28. februára (vec R 1046/2006-1) a 15. marca 2007 (vec R 0067/2006-1), ktoré sa týkali zápisu ochranných známok CYBERGESTION (vec T-213/06), CYBERCREDIT (vec T-211/06), CYBERGUICHET (vec T-245/06), CYBERBOURSE (vec T-155/07) a CYBERHOME (vec T-178/07) ako ochranných známok Spoločenstva

      Výrok rozsudku

               1.

               Žaloby sa zamietajú.

               2.

               Européenne de traitement de l’information (Euro-Information) je povinná nahradiť trovy konania.

      (1)  Ú. v. EÚ C 249, 14.10.2006.


title: Vec T-637/13: Žaloba podaná 27. novembra 2013 — Bimbo/ÚHVT — Café’ do Brasil (Caffè KIMBO)

text:
               22.2.2014

               SK

               Úradný vestník Európskej únie

               C 52/37

         Žaloba podaná 27. novembra 2013 — Bimbo/ÚHVT — Café’ do Brasil (Caffè KIMBO)
   (Vec T-637/13)
   2014/C 52/72
   Jazyk, v ktorom bola podaná žaloba: angličtina

      Účastníci konania

      Žalobkyňa: Bimbo, SA (Barcelona, Španielsko) (v zastúpení: N. Fernández Fernández-Pacheco, lawyer)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Café’ do Brasil SpA (Melito di Napoli, Taliansko)

      Návrhy

   Žalobkyňa navrhuje, aby Všeobecný súd:

               —

               čiastočne zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 25. septembra 2013 vo veci R 1434/2012-4,

               —

               zaviazal ďalšieho účastníka konania pred odvolacím senátom, v prípade, že vstúpi do konania ako vedľajší účastník, na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: ďalší účastník konania pred odvolacím senátom.

      Prihlasovaná ochranná známka Spoločenstva: obrazová ochranná známka obsahujúca slovné prvky „Caffè KIMBO“ v čiernej, červenej, zlatej, bielej, svetlo modrej, tmavo modrej, žltej a svetlo zelenej farbe pre výrobky v triedach 30, 32 a 43 — prihláška ochrannej známky Spoločenstva č. 4 273 884.

      Majiteľ ochrannej známky alebo označenia namietaných v námietkovom konaní: žalobkyňa.

      Namietaná ochranná známka alebo označenie: španielska slovná ochranná známka „BIMBO“ zapísaná pod č. 291 655 pre výrobky v triede 30 a skoršia v Španielsku a Portugalsku všeobecne známa ochranná známka „BIMBO“.

      Rozhodnutie námietkového oddelenia: čiastočné vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1, 2 a 5 nariadenia o ochrannej známke Spoločenstva.


title: Vec C-104/16 P: Rozsudok Súdneho dvora (veľká komora) z 21. decembra 2016 – Rada Európskej únie/Ľudový front za oslobodenie Saguia el Hamra a Rio de Oro (Front Polisario), Európska komisia (Odvolanie — Zahraničné vzťahy — Dohoda medzi Európskou úniou a Marockým kráľovstvom o liberalizačných opatreniach v oblasti poľnohospodárstva a rybolovu — Rozhodnutie, ktorým sa schvaľuje uzavretie medzinárodnej dohody — Žaloba o neplatnosť — Prípustnosť — Aktívna legitimácia — Územná pôsobnosť dohody — Výklad dohody — Zásada sebaurčenia — Zásada relatívneho účinku zmlúv)

text:
               20.2.2017

               SK

               Úradný vestník Európskej únie

               C 53/19

         Rozsudok Súdneho dvora (veľká komora) z 21. decembra 2016 – Rada Európskej únie/Ľudový front za oslobodenie Saguia el Hamra a Rio de Oro (Front Polisario), Európska komisia
   (Vec C-104/16 P) (1)

   ((Odvolanie - Zahraničné vzťahy - Dohoda medzi Európskou úniou a Marockým kráľovstvom o liberalizačných opatreniach v oblasti poľnohospodárstva a rybolovu - Rozhodnutie, ktorým sa schvaľuje uzavretie medzinárodnej dohody - Žaloba o neplatnosť - Prípustnosť - Aktívna legitimácia - Územná pôsobnosť dohody - Výklad dohody - Zásada sebaurčenia - Zásada relatívneho účinku zmlúv))
   (2017/C 053/23)
   Jazyk konania: francúzština

      Účastníci konania

      Odvolateľka: Rada Európskej únie (v zastúpení: H. Legal, A. de Elera-San Miguel Hurtado a A. Westerhof Löfflerová, splnomocnení zástupcovia)

      Ďalší účastníci konania: Ľudový front za oslobodenie Saguia el Hamra a Rio de Oro (Front Polisario), (v zastúpení: G. Devers, avocat), Európska komisia (v zastúpení: F. Castillo de la Torre, E. Paasivirta a B. Eggers, splnomocnení zástupcovia)

      Vedľajší účastníci, ktorí v konaní podporujú odvolateľku: Belgické kráľovstvo (v zastúpení: C. Pochet a J.-C. Halleux, splnomocnení zástupcovia), Spolková republika Nemecko (v zastúpení: T. Henze, splnomocnený zástupca), Španielske kráľovstvo (v zastúpení: M. Sampol Pucurull a S. Centeno Huerta, splnomocnení zástupcovia), Francúzska republika (v zastúpení: F. Alabrune, G. de Bergues, D. Colas, F. Fize a B. Fodda, splnomocnení zástupcovia), Portugalská republika (v zastúpení: L. Inez Fernandes a M. Figueiredo, splnomocnení zástupcovia) Confédération marocaine de l’agriculture et du développement rural (Comader) (v zastúpení: J. -F. Bellis, M. Struys, A. Bailleux, L. Eskenazi a R. Hicheri, avocats)

      Výrok rozsudku

               1.

               Rozsudok Všeobecného súdu Európskej únie z 10. decembra 2015, Front Polisario/Rada (T-512/12, EU:T:2015:953), sa zrušuje.

               2.

               Žaloba Ľudového frontu za oslobodenie Saguia-el-Hamra a Rio de Oro (Front Polisario) sa zamieta ako neprípustná.

               3.

               Ľudový front za oslobodenie Saguia-el-Hamra a Rio de Oro (Front Polisario) znáša svoje vlastné trovy konania a je povinný nahradiť trovy konania vynaložené Radou Európskej únie.

               4.

               Belgické kráľovstvo, Spolková republika Nemecko, Španielske kráľovstvo, Francúzska republika, Portugalská republika, Európska komisia a Confédération marocaine de l'agriculture et du développement rural (Comader) znášajú svoje vlastné trovy konania.

      (1)  Ú. v. EÚ C 111, 29.3.2016.


title: Vec T-184/11 P: Rozsudok Všeobecného súdu z  15. mája 2012 — Nijs/Dvor audítorov ( „Odvolanie — Verejná služba — Úradníci — Disciplinárne opatrenia — Ddisciplinárne konanie — Odvolanie z pracovného miesta so zachovaním nárokov na starobný dôchodok — Články 22a a 22b služobného poriadku — Požiadavka presnosti odvolania — Nový dôvod — Účinná súdna ochrana — Článok 47Charty základných práv Európskej únie — Neexistencia povinnosti preskúmať bez návrhu dôvod vychádzajúci z porušenia primeranej lehoty“ )

text:
               30.6.2012

               SK

               Úradný vestník Európskej únie

               C 194/20

         Rozsudok Všeobecného súdu z 15. mája 2012 — Nijs/Dvor audítorov
   (Vec T-184/11 P) (1)

   (Odvolanie - Verejná služba - Úradníci - Disciplinárne opatrenia - Ddisciplinárne konanie - Odvolanie z pracovného miesta so zachovaním nárokov na starobný dôchodok - Články 22a a 22b služobného poriadku - Požiadavka presnosti odvolania - Nový dôvod - Účinná súdna ochrana - Článok 47Charty základných práv Európskej únie - Neexistencia povinnosti preskúmať bez návrhu dôvod vychádzajúci z porušenia primeranej lehoty)
   2012/C 194/32
   Jazyk konania: francúzština

      Účastníci konania

      Odvolateľ: Bart Nijs (Bereldange, Luxembursko) (v zastúpení: F. Rollinger a P.-F. Onimus, advokáti)

      Ďalší účastník konania: Dvor audítorov Európskej únie (v zastúpení: T. Kennedy, J. Vermer a K. Zavřelová, splnomocnení zástupcovia)

      Predmet veci

   Odvolanie proti rozsudku Súdu pre verejnú službu Európskej Únie (druhá komora) z 13. januára 2011, Nijs/Dvor audítorov (F-77/09, zatiaľ neuverejnený v Zbierke), ktoré smeruje k zrušeniu tohto rozsudku

      Výrok rozsudku

               1.

               Odvolanie sa zamieta.

               2.

               B. Nijs znáša vlastné trovy konania a je povinný nahradiť trovy konania vynaložené Dvorom audítorov Európskej únie v konaní na tomto stupni.

      (1)  Ú. v. EÚ C 179, 18.6.2011.


title: Vec C-454/06: Rozsudok Súdneho dvora (tretia komora) z  19. mája 2008 (návrh na začatie prejudiciálneho konania, ktorý podal Bundesvergabeamt – Rakúsko) – pressetext Nachrichtenagentur GmbH/Rakúska republika (Spolková republika), APA-OTS Originaltext-Service GmbH, APA AUSTRIA PRESSE AGENTUR registrierte Genossenschaft mit beschränkter Haftung (Verejné zmluvy — Smernica 92/50/EHS — Postupy verejného obstarávania služieb — Pojem uzavretie zmluvy )

text:
               15.8.2008

               SK

               Úradný vestník Európskej únie

               C 209/8

         Rozsudok Súdneho dvora (tretia komora) z 19. mája 2008 (návrh na začatie prejudiciálneho konania, ktorý podal Bundesvergabeamt – Rakúsko) – pressetext Nachrichtenagentur GmbH/Rakúska republika (Spolková republika), APA-OTS Originaltext-Service GmbH, APA AUSTRIA PRESSE AGENTUR registrierte Genossenschaft mit beschränkter Haftung
   (Vec C-454/06) (1)

   (Verejné zmluvy - Smernica 92/50/EHS - Postupy verejného obstarávania služieb - Pojem „uzavretie zmluvy“)
   (2008/C 209/10)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesvergabeamt
   Účastníci konania pred vnútroštátnym súdom

      Žalobca: pressetext Nachrichtenagentur GmbH

      Žalovaní: Rakúska republika (Spolková republika), APA-OTS Originaltext-Service GmbH, APA AUSTRIA PRESSE AGENTUR registrierte Genossenschaft mit beschränkter Haftung
   Predmet veci
   Návrh na začatie prejudiciálneho konania – Bundesvergabeamt – Výklad článku 82 ES, článku 3 ods. 1, článkov 8, 9 a článku 11 ods. 3 písm. b) smernice Rady 92/50/EHS z 18. júna 1992 o koordinácii postupov verejného obstarávania služieb (Ú. v. ES L 209, s. 1; Mim. vyd. 06/001, s. 322), článku 1 ods. 3 a článku 2 ods. 1 písm. c) smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246), ako aj všeobecných zásad práva Spoločenstva – Zmluva na poskytnutie služieb uzavretá na dobu neurčitú v mene štátu s tlačovou agentúrou, považovanou za jedinú národnú tlačovú agentúru, mimo rámca postupov verejného obstarávania – Presun výkonu rozličných častí zmluvy so súhlasom verejného obstarávateľa na spoločnosť plne kontrolovanú poskytovateľom, ako aj iné zmeny zmluvy týkajúce sa vzdania sa práva na vypovedanie zmluvy zo strany verejného obstarávateľa, odmien za poskytnuté služby a zľavy poskytnutej v prospech verejného obstarávateľa – Kvalifikovanie alebo nekvalifikovanie týchto neskorších zmien ako nového „obstarávania“ vyžadujúceho si predchádzajúce uverejnenie oznamu o vyhlásení verejného obstarávania
   Výrok rozsudku

               1.

               Výraz „obstarávanie“ použitý v článku 3 ods. 1 a výraz „uzatváranie zmlúv“ použitý v článku 8 a 9 smernice Rady 92/50/EHS z 18. júna 1992 o koordinácii postupov verejného obstarávania služieb treba vykladať tak, že nezahŕňajú skutkový stav, o aký ide vo veci samej, keď dôjde k presunu služieb, ktoré verejnému obstarávateľovi poskytoval pôvodný poskytovateľ, na iného poskytovateľa služieb založeného vo forme kapitálovej spoločnosti, ktorého jediným vlastníkom je pôvodný poskytovateľ služieb, ktorý ho kontroluje prostredníctvom vydávania inštrukcií, pokiaľ pôvodný poskytovateľ naďalej zodpovedá za dodržiavanie zmluvných povinností.

               2.

               Výraz „obstarávanie“ použitý v článku 3 ods. 1 a výraz „uzatváranie zmlúv“ použitý v článkoch 8 a 9 smernice 92/50 treba vykladať tak, že nezahŕňajú prispôsobenie pôvodnej zmluvy zmeneným vonkajším okolnostiam, akým je napríklad prepočet cien pôvodne vyjadrených v národnej mene na eurá, len minimálne zníženie týchto cien na účely ich zaokrúhlenia a odkaz na nový index cien, ktorého použitie namiesto predtým určeného indexu bolo zakotvené v pôvodnej zmluve.

               3.

               Výraz „obstarávanie“ použitý v článku 3 ods. 1 a výraz „uzatváranie zmlúv“ použitý v článkoch 8 a 9 smernice 92/50 treba vykladať tak, že nezahŕňajú takú situáciu, o akú ide vo veci samej, keď sa verejný obstarávateľ s úspešným uchádzačom prostredníctvom dodatku k zmluve počas platnosti zmluvy na poskytnutie služieb, ktorú s ním uzavrel na dobu neurčitú, dohodne na tom, že na tri roky obnovia ustanovenie o vzdaní sa práva vypovedať zmluvu, ktoré stratilo účinnosť v čase, keď bolo dohodnuté nové ustanovenie, pričom sa s ním dohodne na stanovení výraznejšej zľavy oproti zľavám pôvodne stanoveným z určitých cien, ktoré sa v konkrétnej oblasti určujú v závislosti od množstva.

      (1)  Ú. v. EÚ C 326, 30.12.2006.


title: Vec T-61/13: Žaloba podaná 6. februára 2013 — Melt Water/ÚHVT (NUEVA)

text:
               13.4.2013

               SK

               Úradný vestník Európskej únie

               C 108/29

         Žaloba podaná 6. februára 2013 — Melt Water/ÚHVT (NUEVA)
   (Vec T-61/13)
   2013/C 108/74
   Jazyk konania: litovčina

      Účastníci konania

      Žalobkyňa: Research and Production Company „Melt Water“ UAB (Klaipėda, Litva) (v zastúpení: V. Viešiūnaitė, advokát)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu ÚHVT z 3. decembra 2012 vo veci R 1794/2012-4 a ďalej konal vo veci odvolania žalobkyne týkajúceho sa ochrannej známky NUEVA (prihláška č. 010573541), ako by toto odvolanie bolo podané,

               —

               priznal žalobkyni náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: obrazová ochranná známka NUEVA pre tovary triedy 32 — prihláška ochrannej známky Spoločenstva č. 010573541.

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: odvolanie sa považovalo za nepodané.

      Dôvody žaloby: v napadnutom rozhodnutí z 3. decembra 2012 žalovaný nesprávne rozhodol, že odvolanie podané žalobkyňou sa považuje za nepodané podľa článku 60 nariadenia č. 207/2009 (1) a pravidla 49 ods. 3 nariadenia č. 2868/95 (2) z dôvodu, že v lehote na podanie odvolania nebol uhradený poplatok za odvolanie. Žalobkyňa napáda stanovisko žalovaného, podľa ktorého tento poplatok mal byť uhradený v dvojmesačnej lehote stanovenej na podanie odvolania. Žalobkyňa uvádza, že z rozhodnutia prieskumového pracovníka o zamietnutí prihlášky ochrannej známky, ako aj z oficiálneho znenia článku 60 nariadenia č. 207/2009 v litovčine vyplýva, že poplatok za odvolanie sa spája s podaním odôvodnenia odvolania a nie s podaním odvolania. Žalobkyňa teda bola oprávnená spojiť úhradu poplatku za odvolanie s lehotou na podanie odôvodnenia odvolania a v uvedenej lehote poplatok uhradila.
   Podľa názoru žalobkyne litovské znenie nariadenia č. 207/2009 sa musí považovať za pôvodné a posúdenie, či poplatok za odvolanie uhradený žalobkyňou žalovanému bol uhradený včas, sa musí vykonať na základe litovského znenia tohto nariadenia. Žalobkyňa rovnako zdôrazňuje, že v prípade ak pôvodné znenie v jazyku konkrétneho členského štátu — v tomto prípade litovské znenie — je nejednoznačné a jeho preklad nezodpovedá zneniam v iných jazykoch, akt sa musí vzhľadom na zabezpečenie právnej istoty vykladať tak, aby v najvyššej možnej miere zodpovedal záujmom osoby, ktorej je určený, najmä ak opačný výklad môže mať pre túto osobu nepriaznivé dôsledky.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).

      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 017/001, s. 189).


title: Vec T-326/05: Uznesenie Súdu prvého stupňa z  9. júla 2007 – Rath/ÚHVT – AstraZeneca (VIXACOR)

text:
               22.9.2007

               SK

               Úradný vestník Európskej únie

               C 223/17

         Uznesenie Súdu prvého stupňa z 9. júla 2007 – Rath/ÚHVT – AstraZeneca (VIXACOR)
   (Vec T-326/05) (1)

   (2007/C 223/30)

      Jazyk konania: nemčina

   Predseda prvej komory nariadil výmaz veci.

      (1)  Ú. v. EÚ C 281, 12.11.2005.


title: Vec T-13/10: Uznesenie Všeobecného súdu zo 14. júla 2011 — Goutier/ÚHVT — Rauch (ARANTAX) ( „Ochranná známka Spoločenstva — Námietka — Späťvzatie námietky — Zastavenie konania“ )

text:
               24.9.2011

               SK

               Úradný vestník Európskej únie

               C 282/19

         Uznesenie Všeobecného súdu zo 14. júla 2011 — Goutier/ÚHVT — Rauch (ARANTAX)
   (Vec T-13/10) (1)

   (Ochranná známka Spoločenstva - Námietka - Späťvzatie námietky - Zastavenie konania)
   2011/C 282/37
   Jazyk konania: nemčina

      Účastníci konania

      Žalobca: Klaus Goutier (Frankfurt nad Mohanom, Nemecko) (v zastúpení: E. E. Happe, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne B. Schmidt, neskôr B. Schmidt a R. Pethke, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Norbert Rauch (Herzogenaurach, Nemecko) (v zastúpení: A. Fottner a M. Müller, advokáti)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 10. novembra 2009 (vec R 1796/2008-4), ktoré sa týka námietkového konania medzi Norbertom Rauchom a Klausom Goutierom

      Výrok

               1.

               Konanie o žalobe sa zastavuje.

               2.

               Žalobca znáša svoje vlastné trovy konania a je povinný nahradiť trovy konania, ktoré vznikli žalovanému. Vedľajší účastník konania znáša svoje vlastné trovy konania.

      (1)  Ú. v. EÚ C 80, 27.3.2010.


title: Spojené veci C-51/12 až C-54/12: Uznesenie predsedu Súdneho dvora zo 6. februára 2013 (návrhy na začatie prejudiciálneho konania, ktoré podal Giudice di Pace di Revere — Taliansko) — Procura della Repubblica/Xiaomie Zhu a i. (C-51/12), Beregovoi Ion (C-52/12), Sun Hai Feng (C-53/12), Yang Liung Hong (C-54/12)

text:
               13.4.2013

               SK

               Úradný vestník Európskej únie

               C 108/19

         Uznesenie predsedu Súdneho dvora zo 6. februára 2013 (návrhy na začatie prejudiciálneho konania, ktoré podal Giudice di Pace di Revere — Taliansko) — Procura della Repubblica/Xiaomie Zhu a i. (C-51/12), Beregovoi Ion (C-52/12), Sun Hai Feng (C-53/12), Yang Liung Hong (C-54/12)
   (Spojené veci C-51/12 až C-54/12) (1)

   2013/C 108/45
   Jazyk konania: taliančina
   Predseda Súdneho dvora nariadil výmaz vecí.

      (1)  Ú. v. EÚ C 98, 31.3.2012.


title: Vec T-345/04: Žaloba podaná dňa 20. augusta 2004: Talianska republika proti Komisii Európskych spoločenstiev

text:
               23.10.2004

               SK

               Úradný vestník Európskej únie

               C 262/55

         Žaloba podaná dňa 20. augusta 2004: Talianska republika proti Komisii Európskych spoločenstiev
   (Vec T-345/04)
   (2004/C 262/102)
   Jazyk konania: taliančina
   Talianska republika, v zastúpení: Antonio Cingolo, avocato dello Stato, podala dňa 20. augusta 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil nótu zo 17. júna 2004 č. D (2004) 4074, ktorej predmetom je DOCUP Ob 2 – Región Lombardia 2000-2006 (č. CCI 2000 IT 16 2 DO 014) – Potvrdenie vyhlásenia o predbežných výdavkoch a žiadosti o zaplatenie, doručenú 17. júna 2004, ktorou Európska komisia – Generálne riaditeľstvo regionálnej politiky – Regionálna pomoc vo Francúzsku, Grécku, Taliansku, oznámila nasledovné rozhodnutie: „Komisia preto žiada predloženie predmetného vyhlásenia o predbežných výdavkoch a žiadosti o zaplatenie spolu s nasledovnými informáciami ohľadne každého opatrenia stanovujúceho schémy pomoci:

                           —

                           celkovú sumu zaplatených preddavkov;

                           —

                           sumu zaplatených preddavkov, ktoré sú oprávnené na príspevok zo štrukturálneho fondu, ako bolo uvedené vyššie.

                     V prípade nedodania uvedených informácií Komisia nebude schopná uskutočniť požadované platby týkajúce sa opatrení vzťahujúcich sa na schému pomoci DOCUP Lombardia 2000-2006 cieľ 2“, spolu s ďalšími spojenými a predchádzajúcimi aktmi;

               —

               zrušil nótu zo 14. júla 2004, č. JE/OA D (2004) 5446, ktorej predmetom je DOCUP Ob 2 – Región Friuli - Venezia Giulia 2000-2006 (č. CCI 2000 IT 16 2 DO 013) – Potvrdenie vyhlásenia o predbežných výdavkoch a žiadosti o zaplatenie, doručenú 15. júla 2004, ktorou Európska komisia – Generálne riaditeľstvo regionálnej politiky – Regionálna pomoc vo Francúzsku, Grécku, Taliansku, oznámila nasledovné rozhodnutie: „Komisia preto žiada predloženie predmetného vyhlásenia o predbežných výdavkoch a žiadosti o zaplatenie spolu s nasledovnými informáciami ohľadne každého opatrenia stanovujúceho schémy pomoci:

                           —

                           celkovú sumu zaplatených preddavkov;

                           —

                           sumu zaplatených preddavkov, ktoré sú oprávnené na príspevok zo štrukturálneho fondu, ako bolo uvedené vyššie.

                     V prípade nedodania uvedených informácií Komisia nebude schopná uskutočniť požadované platby týkajúce sa opatrení vzťahujúcich sa na schému pomoci DOCUP Friuli - Venezia Giulia 2000-2006 cieľ 2“, spolu s ďalšími spojenými a predchádzajúcimi aktmi;

               —

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Žaloba bola podaná proti nótam Európskej komisie zo 17. júna 2004 č. D (2004) 4074 (DOCUP Región Lombardia) a zo 14. júla 2004 č. JE/OA D (2004) 5446 (DOCUP Friuli Venezia Giulia) usilujúcim sa podriadiť proces vyplácania preddavkov v rámci schém pomoci podmienkam, ktoré platná legislatíva nevyžaduje, za účelom nevhodne obmedziť výdavky uplatniteľné na použitie príslušných štrukturálnych fondov.
   Na podporu svojej žaloby Talianska republika uvádza:

               —

               porušenie základných procesných náležitostí, keďže právny základ je nesprávny, nie je uvedené odôvodnenie a nebol dodržaný procesný postup tvorby rozhodnutia. Žalobca zdôrazňuje v tejto súvislosti to, že v napadnutých aktoch nie sú uvedené ustanovenia právnych predpisov, ktoré by umožňovali ich prijatie.

         Okrem porušenia povinnosti uviesť odôvodnenie žalobca ďalej namieta, že napadnuté nóty neboli prijaté v súlade s riadnym postupom, ktorý je stanovený v rokovacom poriadku Komisie a ďalej uvádza:

               —

               porušenie článku 32 základného nariadenia (nariadenie Rady č. 1260/99) a nariadenia Komisie č. 448/04, ktoré zaplatenie preddavkov podmieňujú len predložením dôkazov o tom, že štát, ktorý je konečným príjemcom, zaplatil príslušnú peňažnú čiastku konečným prijímateľom investície;

               —

               porušenie pravidiel upravujúcich uplatniteľnosť výdavkov uvedených v základnom nariadení. Podľa žalobcu, nariadenie aplikovateľné v tejto veci bráni postupu zvolenému Komisiou, keďže podľa neho je potrebné pravidlá uplatniteľnosti výdavkov chápať tak, že uplatniteľnosť výdavkov podmieňujú preukázaním skutočnosti, že financovanie bolo naozaj použité na uskutočnenie projektu, ktorý je v súlade s účelom poskytnutia pomoci;

               —

               porušenie pravidiel upravujúcich finančnú kontrolu (článok 38 základného nariadenia a vykonávajúce ustanovenia), ktoré nestanovujú požiadavky uvádzané Komisiou;

               —

               porušenie zásady proporcionality, v zmysle skutočnosti, že Komisia požadovala dôkazy nad rámec toho, čo je potrebné a nevyhnutné;

               —

               porušenie nariadenia č. 448/04 z dôvodu porušenia zásad rovnosti, právnej istoty a kontradiktórnosti v dotknutých nótach;

               —

               porušenie článku 9 nariadenia Komisie (ES) č. 438/2001 z dôvodu nedodržania účtovných pravidiel v ňom ustanovených;

               —

               porušenie zásady zjednodušenia konania.